Dan ZAMFIRACHE 


ELVETIA 


RTAREATA DE NECUCERIT 


Carte dedicată sărbătoririi centenerului relațiilor 
diplomatice dintre România şi Elveţia 


AAN 


POSTA i. MANA 


S 
e Elveția — fortăreață de neînvins 


Prefata 


Vizitând  "'Elveţia-fortăreaţă de necucerit'” cu ajutorul 
ghidului domnului Dan Zamfirache vă veți da seama cât de multe 
vă poate oferi țara cantoanelor: de la străzile sale vechi împodobite 
cu fântâni multicolore până la plăcerea de a face cumpărături pe 
sub arcade medievale păstrate de secole cu buticuri şi magazine noi 
ori să luaţi o romantică masă la restaurante şi cafenele cu grădini, 
pentru ca apoi să puteți porni la pas, experimentând unica 
atmosferă a moștenirii unei ţări intrată în patrimoniul cutural 
UNESCO. 

Ce este caracteristic cărţii? Precizia, descrierea în amănunt 
a obiectivelor, astfel încât, citindu-o numai, îți poți imagina că ai 
trecut chiar pe acolo şi le-ai vizitat. 

Autor al mai multor cărți scrise la Cairo — una dintre ele, 
“Impresii de călătorie”, o carte cu peste 50 de ghiduri din 4 
continente din India până în America, domnul Dan Zamfirache 
alcătuieşte acest ghid cu ușurința celui care a vizitat mari 
metropole ale lumii din India, Bombay şi New Delhi, Cairo din 
Egipt, Istanbul din Turcia ori New York din America. 

Remarcabilă ideea apariţiei cărţii în chiar anul sărbătoririi 
centenarului relaţiilor diplomatice dintre Elveţia şi România. Sper 
ca întâlnirea cu Elveţia să ofere viitorilor turişti români fascinația 
unei ţări care atrage numeroşi vizitatori din întreaga lume. 


Consulatul General Onorific al României la Zurich 
Consul general onorific 
Prinţul Dimitri STURDZA 

După întâlnirea cu cele mai mari civilizații de pe pâmânt, 
India şi Egiptul care s-a materializat prin apariția la Cairo a 
cărțiilor “Indiei”, “Impresii de călătorie”, o carte ghid descriind 
peste 50 de ţări din 4 continente, din Asia până în America şi 
“Mirajul civilizaţiilor şi fascinația muzeelor”, o descriere a peste 90 
de muzee din lume, unele dintre cele mai mari, Ermitaj, Pergamon, 
Luvru, Versailles, British Museum, Tower of London, Tate Gallery, 
Musei Vaticani, Borghese, Muzeul de egiptologie din Cairo, 
Metropolitan ori Brooklyn din New York, era firesc să mă 
reîntâlnesc cu mirajul unei altfel de civilizaţii, aceea modernă a 
occidentului pe care o vizitasem în urmă cu 20 de ani într-un tur al 
Europei, în 1990, imediat după revoluţie. 

Dacă apariția în anul 1997 a primei cărți “Călimăneşti '2000 
- Monografie ilustrată”, un studiu cartofilic al cărților poştale 
vechi a însemnat un moment de referință în ideea lansărilor IT, 
fiind pentru prima dată în România când limbajul obişnuit al 
lansărilor de carte a fost înlocuit cu acela al mileniului III, limbajul 
informatic, cel al calculatorului, ghidul de faţă “Elveția” - însoţit 
de prezentări pe DVD - se doreşte a fi o continuare a celui din 
2008 “Vizitând Berna” ca o premieră în România, în ideea de a-i 
ajuta pe viitorii turiști români să se descurce mult mai ușor în 
noianul de informaţii de pe net. 

Apariţia lui la Berna în 2011 este un cadou din partea 
autorului cu prilejul sărbătorii centenarului relaţiilor diplomnatice, 
fiind a treia carte dedicată unui astfel de jubileu după “Mirajul 
civilizaţiilor şi fascinația muzeelor”, apărută la Cairo în 2006 cu 
prilejul centenarului relaţiilor diplomatice dintre România și Egipt, 
alături de “Indiei” şi “Impresii de călătorie”, alese în 2008 drept 
repere editoriale cu prilejul sărbătoririi la București în Sala 
Gafencu a MAE a 60 de ani de relaţii diplomatice dintre România 
şi India în 2009. 

Mai mult, cartea încearcă să aducă în fața tinerilor o 
imagine a ceea ce era România interbelică - o Elveţie a estului! 


Dan ZAMFIRACHE 


Diplomat Matematician-Informatician 
Membru al Societății Numismatice Române 
şi al Federaţiei Filatelice-Secția Cartofilie 


> A 


di Elveţia — fortăreață de neînvins ù 

2008 a fost anul însoțirii la al treilea post al soției la Berna, 
un post dificil de data asta, consul al României în Elveția şi 
Liechtenstein. Trebuia să vină ca un premiu - aşa cum s-a exprimat 
la comisie Excelența Sa Domnul Bogdan Aurescu după cele două 
posturi de la New Delhi şi Cairo din două mari țări din continente 
diferite, Asia şi Africa! Şi, ca de fiecare dată, n-a fost să fie 
Lisabona, Praga sau Atena! Vizitasem Elveţia la primul tur 
european din 1990 dar numai partea franceză, cu Geneva — un oraș 
fascinant, diferit de celelalte germanice din centru ori cele italiene 
din sud. Aveam să descopăr curând că de fapt Elveţia nu înseamnă 
numai Geneva, Berna, Basel, Neuchatel, Montreux, Vevey, Zurich, 
St. Gallen, Lugano, St. Moritz, Davos,... ci o cu totul altă ţară, 
aparte. Îţi dai seama de asta parcurgând-o prin satele aşezate mai tot 
timpul pe vârfurile înalte ale munților, acolo unde ajungi numai pe 
asfalt şi eşti acompaniat de fascinația verdelui, parcă modelat de o 
mână divină mai atentă decât cu alte popoare. 

După fascinanta întâlnirea cu cele mai mari civilizații de pe 
pâmânt, hindu şi faraonică, aveam să reîntâlnesc după 20 de ani 
mirajul unei altfel de civilizaţii, aceea modernă şi totuşi veche a 
bătrânului continent european. 

Ne aflăm la Berna, în anul 2011 al celebrării centenarului 
relațiilor diplomatice dintre România şi Elveţia, al doilea sărbătorit 
la el acasă după cel de la Cairo din 2006 dintre România şi Egipt. 

Puţine state din lume se pot lăuda cu asemenea jubilee, iar 
decretul semnat de regele Carol I în 1906 poate fi considerat unul 
dintre cele mai invidiate de către toate diplomațiile din lume, el 
consfințind începutul relațiilor dintre România şi Egipt. Interesant 
că el a fost semnat aici în Elveţia, la Lugano, la 19 martie 1906. 

Am simţit la Cairo, în muzeul regal Abdin, în faţa panoului 
cu medalii şi decoraţii româneşti rezultate din schimbul dintre cei 
doi monarhi, român şi egiptean, o mândrie care i-a impresionat până 
şi pe turiştii americani aflaţi alături de vitrina noastră admirând pe 
cele americane, de necomparat cu cele româneşti din perioada Carol 
I, impresionante prin strălucire, fineţe şi execuţie, având în centru 

Marele Colan al regelui Carol I, una din rarele dar şi cea mai mare 
distincție interbelică. 

Trei evenimente au marcat periplul diplomatic început în 
1997 în India, la Bombay şi New Delhi, continuat apoi în 2002 în 
Egipt la Cairo, în 2004 la New York şi acum din 2008 în Elveţia la 
Berna. 

Sărbătorirea în 2006 la Cairo în foaierele Institutului de pe 
lângă Ministerul Afacerilor Externe a împlinirii a 100 de ani de 
relații diplomatice dintre România şi Egipt — delegația română fiind 
condusă de excelența sa, Ambasadorul României în Egipt, Domnul 
Marcel Dinu, prilej de rememorare a începutului stabilirii primelor 
misiuni diplomatice între cele două ţări. Printre exponate, la loc de 
cinste figura decretul semnat în 1906 de regele Carol I. 

În toamna lui 2008, pe 14 noiembrie, fiind la Berna, am avut 
marea onoare de a fi invitat de către MAE român la sărbătorirea a 
60 de ani de la stabilirea relațiilor diplomatice dintre România şi 
India, pentru a prezenta în sala Gafencu proiectul IT INDIEI — ce 
preceda lansării cărților scrise la Cairo "Indiei" şi "Impresii de 
călătorie” — Misterioasa Indie, alese drept repere editoriale cu acest 
prilej. Am simțit atunci satisfacția unei munci de 4 ani în India care 
s-a materiliazat prin apariția la Cairo a celor două cărți dedicate 
Indiei, Monografii Ilustrate — un compendiu de 6 monografii bazate 
pe un studiu cartofilic ce recompunea trecutul oraşelor Călimăneşti, 
Bucureşti, Buzău, Buşteni, Ada Kaleh şi litografii româneşti pe 
baza cărților poştale vechi, "Mirajul civilizaţiilor şi fascinația 
muzeelor”, o carte autobiografică, în fapt un periplu prin peste 90 
de muzee din peste 45 de ţări din 4 continente din Asia până în 
nordul Africii, Europa şi America, la New York, toate aveau să 
recompenseze o muncă de peste 8 ani cu amintiri dintre cele mai 
plăcute petrecute în Ambasadele României la New Delhi şi Cairo. 

2011 este anul celebrării centenarului relațiilor diplomatice 
dintre România şi Elveţia. Ceremoniile au început însă din toamna 
lui 2010 prin dezvelirea la Vouvry a bustului scriitorului Panait 
Istrati — o donaţie a primăriei Bucureştiului, şi au continuat la 

Lausanne cu aniversarea a 60 de ani de la moartea lui Dinu Lipatti, 
profesor în ultimii ani de viață la Conservatorul din Geneva. 

Anul 2011 a început în stil imperial prin primirea corpului 
diplomatic acreditat în Elveția precedat de un ceremonial fastuos 
prin sosirea parlamentarilor în caleşti medivale de epocă trase de cai 
cu însoțitori în costume de epocă şi ofițeri cu peruci albe, în 
uniforme roşii, călare pe cai albi, urmați apoi de maşinile corpului 
diplomatic. 

Suntem la peste 200 de ani de la împlinirea în 1897 a 
jubileului celei mai mari regine din istoria Marii Britanii, poate şi 
din lume, care, pe vremea aceea deținea 1/5 din suprafața 
pământului iar Londra era capitala financiară a lumii, cel mai 
frumos oraş de pe glob! Regina Victoria. 

Trebuia să mai treacă mult timp până când America îi va lua 
locul, devenind noua Republică ce avea să fie noua putere 
mondială, după cele două războaie mondiale! 

Deschiderea sesiunii parlamentului în stil medival de la 
Berna onorând corpul diplomatic la începutul fiecărui an în ianuarie 
te face să te simți ca pe vremea reginei Victoria care străbătea cei 
10 Km în mijlocul șirului de landouri ce purtau pe membri familiei 
regale şi invitații străini: nunțiul apostolic, trimisul special al 
împăratului Chinei şi mahajarahii Indiei. 

Cei câțiva ofițeri cu peruci albe din cortegiul de la Berna 
îmbrăcați în costume de epocă de culoare roşie reamintesc 
regimentele ce întruchipau puterea şi gloria de odinioară a 
imperiului britanic: soldați din toate colțurile lumii, din Canada 
până în Jamaica, Malta, Ceylon, Cipru, Australia, poliţişti din Hong 
Kong, călăreți sikh din India urmați de strălucitorii şi sclipitorii 
lăncieri din Bengal cu turbane împodobite cu câte o piatră prețioasă. 

Trebuie să fi strălucit grozav pe capul reginei celebrul 
diamant Khoh-i-Noor - lumina lumii, tăiat din Marele Mugal 
descoperit în minele de la Golconda, care, după un periplu de sute 
de ani prin mâini străine ori furat de şahul Nadir să fie oferit reginei 
de lordul Dalhausie. 

KOH-I-NOOR Marele Mugal 


Aici la Berna am aflat din “moştenirea lui Wagner” scrisă de 
strănepotul Gttfried că este tatăl adoptiv al unui unui orfan din 
România! Deci, printre urmaşii lui Richard Wagner se numără 
acum şi un român! 

Consulul Cehiei, Irji, vecinul nostru de la reşedinţa din Berna 
din compound-ul diplomatic de pe Burghernzielweg, deşi tânăr, era 
plăcut impresionat de curajul țării noastre de a refuza să se alăture 
invaziei...în acele momente tragice. Mai mult, în întâlnirile mele de 
la Parlamentul din Berna, am stat de vorbă cu un cetăţean elveţian 
de origină cehă care la aflarea originii mele române mi-a povestit 
despre întâmplările de pe vremea copilăriei sale într-un orăşel de 
lângă Praga din timpul războiului al II-lea când armata română a 
eliberat Cehia iar un comandament al românilor s-a instalat în 
oraşul său, unii soldaţi chiar în casa sa! Impresii frumoase despre 
nişte oameni cumsecade şi adevăraţi soldaţi eliberatori cu mult 
diferiți de cei sovietici! 

Elveţia, ţara cantoanelor, fortăreață de neînvins cu prima 
cartă federală semnată în 1291 de către cei trei confederați Werner 
Stauffacher, Walter Furst şi Arnold Melchtal - este ţara celebrului 
caşcaval, al miraculoasei ciocolate dar şi pământul cel mai roditor 
udat de ape şi lacuri cristaline, al celor mai multe tuneluri, imposibil 
de numărat, dar sigur întinse pe 500 de kilometri şi în acelaşi timp 

locul cel mai conservator în materie de tradiții! E aşa cum cred că ar 
fi arătat azi România dacă nu i s-ar fi întrerupt brusc drumul 
democratic. Aici nimeni nu se sfieşte cu originea sa pentru că 
Elveția pare că duce cu ea tradițiile seculare. Pentru asta însă 
trebuie s-o cunoşti de la un capăt la altul. 

Miracolul se întâmplă dincolo de marile oraşe, în comune. Pe 
vremea când la noi acestea se distrugeau de o putere impusă cu 
brutalitate, aici se consolidau. 

Mi-aşi dori ca România să redevină ceea ce era pe vremea 
copilăriei şi studenției, deschisă, cu oameni harnici şi primitori care 
ştiu să-şi folosească harul, inteligența şi iscusința în a deveni cu 
adevărat o țară aleasă în mirajul noianului de civilizații, fascinând 
prin tradițiile seculare turişti invidioşi că nu au aşa ceva la ei acasă! 
Şi e adevărat. Multe de aici din Elveţia seamănă cu minunatele 
locuri din Moldova, Ardeal, Muntenia şi chiar Oltenia. Dar 
Româma mai are pe lângă toate acestea Banatul, Bucovina, 
Dobrogea şi Marea Neagră, Dunărea şi Delta, câmpii şi munţi la un 
loc. Lipsesc însă disciplina şi ordinea, educația! Firesc să fie aşa 
după o lungă perioadă de izolare şi comunism forțat. Adăugaţi 
acestora o reţea de autostrăzi şi drumuri comunale asfaltate până în 
vârful munţilor şi veţi obţine cel mai invidiat loc din lume: 
România — o Elveţie a estului! 

Este titlul unui proiect IT pentru că România o merită din 
plin, iar locuitorii ei, mai ales tinerii şi chiar turiştii străini trebuie să 
afle că numai aşa pot aprecia câte Elveţii sunt în România! 

Aici la Berna am avut o perioadă activă unde am reuşit să 
finalizez şi proiectele IT despre două dintre cele mai vechi 
civilizații: hindu şi faraonică cu subiecte pe măsura grandorii, 
mirajului şi fascinației oglindite în marile muzee ale lumii: muzeul 
de egiptologie din Cairo, comoara lui Tutankhamon prezentată 
pentru prima dată în România la Buşteni şi Muzeul Naţional George 
Enescu din Bucureşti în vara anului 2010, istoria obeliscurilor 
egiptene rămase încă în viaţă pentru a împodobi cele mai mari 
metropole ale lumii: Cairo, Paris, Londra, New York şi Istambul, 
celebrele portrete de la Fayoum descoperite la Hawara în Egipt fără 

de care nici un mare muzeu din lume nu se poate situa în top, 
Misterioasa Indie, Agra — minunea numită Taj Mahal şi Khajuraho 
— mit, legendă sau realitate?, Bucureştiul de altădată cu primele 
fotografii realizate de celebrul fotograf Angerer la 1856 şi o a treia 
ediție a Călimăneştiului interbelic. Sper ca la vară să le prezint şi 
publicului românesc dornic să se minuneze de rare clipe la 
întâlnirea cu două dintre cele mai fascinante civilizații. 

Publicarea celei de-a doua ediții a ghidului ”Vizitând Berna” 
se constituie şi el drept un cadou din partea autorului la celebrarea 
centenarului relațiilor diplomatice România-Elveția. 

Finalmente, ediția a doua a Mirajului civilizațiilor şi 
Fascinația muzeelor vine să adauge celor peste 50 de țări vizitate 
din 4 continente, Elveția, o țară pe care o descoperi nu în marile 
oraşe, pentru că miracolul se întâmplă dincolo de ele, în comune. 

Elveția — fortăreața de neînvins, este destinația preferată a 
celor mai cosmopolite personaje din întreaga lume şi locul celor 
mai importante sedii ale organizațiilor mondiale. Dar mai ales este 
locul reconfortant şi departe de “ochii lumii” al oamenilor bogați 
din Africa de Sud, America, Anglia, Franța şi Germania, Asia, 
Australia şi Noua Zeelandă, mulți dintre ei cu proprietăți în 
scumpul, exclusivul dar rafinatul Coligny din Geneva ori cabane 
lângă celebrele pârtii de schi din atractivul Gstaad ori Davos sau în 
elegantele St.Moritz şi Crans Montana, al celor mai sofisticate 
magazine din Rue du Rhone — Geneva, cu preţuri de neimaginat, 
pline doar atunci când vin şeici de sărbători, altfel muzee pentru 
turiştii obişnuiţi. Că banul e foarte important o vezi pretutindeni, 
dar oamenii par a fi cei mai modeşti deşi aici se strâng şi se 
păstrează averile cele mai mari şi mai secrete din lume! 

Elveţia este aşa cum cred că ar fi arătat azi România dacă nu i 
s-ar fi întrerupt brusc drumul democratic. Aici nimeni nu se sfieşte 
cu originea sa pentru că Elveţia pare că duce cu ea tradițiile 
seculare. Pentru asta însă trebuie s-o cunoşti de la un capăt la altul. 
Elveţia nu înseamnă numai Geneva, Zurich ori Berna aşa cum am 
descoperit-o în urmă cu 20 de ani! 

Ce mai, dincolo de oraşe, Elveția e toată plină de aceleaşi 
sate-oraşe cocoțate până în creasta munților cu şosele asfaltate până 
la fiecare casă a ultimului cătun. Zilnic sosesc aici de la japonezi şi 
chinezi până la tailandezi, americani, englezi, nemți, ruşi... Este 
bine că încep să vină şi români pentru că numai aşa pot aprecia câte 
Elveţii sunt în România! 

Elveţia este o confederație alcătuită din 26 de cantoane, însă 
trei dintre ele sunt compuse din două semi-cantoane (Basel, 
Appenzell şi Unterwald), fie datorită faptului că cele două 
comunități au fost separate în istorie (Unterwald), fie datorită 
războaielor religioase (Basel şi Appenzell). 

Autoritățile federale elvețiene sunt compuse din 
Executiv(Consiliul Federal), Legislativ(Adunarea Federală) şi 
Justiție(Curtea Federală Supremă). Consiliul Federal numără 7 
membri aleşi pe 4 ani, câte unul fiind anual ales preşedinte şi un 
vicepreşedinte. Pe lângă aceştia mai este ales un cancelar. Cei 7 
sunt miniştri în guvern. Partea legislativă, parlamentul, este alcătuit 
din 2 camere cu statut egal, Consiliul Naţional şi Consiliul Statelor. 

Consiliul Naţional numără 200 de membri, aleşi de cantoane, 
proporțional cu populaţia acestora, în timp ce Consiliul Statelor e 
format din 46 de membri, reprezentanți ai cantoanelor, 2 pentru 
fiecare. Alegerile au loc la 4 ani iar camerele se întâlnesc separat de 
patru ori pe an în sesiuni de trei săptămâni. De remarcat că aleşii îşi 
menţin între sesiuni profesiile lor uzuale de avocaţi, profesori, 
fermieri, iar fiecare elveţian plăteşte anual doar 13 franci pentru 
întreținerea lor. 

Deşi este ţara cu prima cartă federală din lume semnată în 
1291 — Elveţia nu se înghesuie să facă încă parte din Uniunea 
Europeană. Ea are azi în fruntea parlamentului o femeie, socialista 
Micheline Calmy-Ray, al cărei soţ e român. 

Cele 26 de cantoane şi reşedinţele lor sunt: 

Canton Capitala Canton Capitala 
=: Aargau Aara E *Nidwalden Stans 
FI * A pp enzell Ausserrhoden Herisau E *Obwalden Sarnen 
V 
g * App enzell Innerrhoden Appenzell EJ Schaffhausen Schaffhausen 
E *Basd-City Basel Schwyz Schwyz 
£ *Basd-Country Liestal v. Solothurn Solothurn 
NAIV 
3 Bern Bern g St. Gallen St. Gallen 
-m Fribourg Fribourg RER Thurgau Frauenfeld 
S 
ci Geneva Geneva Ticino Bdlinzona 
Fi Glarus Glarus Uri Altdorf 
Graubünden Chur Valais Sion 
SoA 
i = Jura Delémont Vaud Lausanne 
m, 
D Lucerne Lucerne Zug Zug 


Modelul federal nu este sofisticat, ci flexibil, într-o țară în 
care practic întâlneşti toate populațiile statelor vecine! 

Consiliul Federal pregăteşte un proiect după consultarea cu 
Administrația Federală, partidele, cantoanele şi grupurile interesate, 
apoi este examinat de un comitet în prima cameră, Consiliul 
Național, unde au loc dezbaterile pe fiecare amendament, urmat de 
vot. Proiectul e examinat apoi de a doua cameră, Consiliul Statelor, 
unde sunt discutate din nou amendamentele şi se supune la vot 
întregul pachet. Dacă apar diferențe se reiau dezbaterile în camere 
până când ele sunt eliminate. În caz că ele rămân şi după trei 
dezbateri în urma discuțiilor purtate în cele două camere, se 
formează un Consiliu de mediere care propune o soluție de 
compromis ambelor camere. Numai după aceea camerele votează 
separat şi adoptă proiectul cu simpla majoritate. 

Pachetul de legi aprobat prin votul popular printr-un 
referendumi(cel puțin 50000 de semnături strânse în 100 de zile), 
dacă acesta a fost solicitat de Parlament, devine lege ce va fi 

publicată şi intră în vigoare la o dată stabilită. Cu toate acestea 
legislația diferă de la un canton la altul. 

Deşi abia în 1959 femeile au drept de vot într-unul din 
cantoane şi din 1971 la nivel federal, mişcarea creşte odată cu 
alegerea în sesiunea 1984-1989 a primei femei în Consiliul Federal, 
Elisabeth Kopp, urmată prima femeie aleasă preşedinte în 1999, 
Ruth Dreifuss, apoi Lothard în 2010. În 2011 e aleasă preşedinte 
doamna Micheline Calmy-Rey reprezentând cantonul Geneva, al 
cărei soţ e de origine română, iar copiii posedă şi paşaport 
românesc. 

Toată această structurare îşi trage seva dintr-un trecut de 
peste 700 de ani, Elveţia fiind primul stat federal bazat pe unirea, la 
început a trei cantoane Uri, Schwiz şi Unterwalden la 1 august 1291 
pe pajiştea Rutli aflată în inima Elveţiei, pe malul lacului Lucerna. 

Istoria însă începe cu mii de ani înainte când în această parte 
a Europei trăiau celții. Dintre ei, helveţii, de unde vine numele ţării, 
unul din cele mai importante triburi, locuitori ai meleagurilor 
elveţiene, au fost înfrânți în anul 58 î.e.n. de romanii conduşi de 
Iulius Caesar care construiesc aici una din cele mai vechi aşezări în 
anul 44 î.e.n., Augusta Raurica, pe valea Rinului şi fortificații 
împotriva invadatorilor. În timpul lui Tiberius I teritoriul e anexat 
de romani, partea de nord unde locuiau helveţii în Galla Belgica, în 
timp ce estul e înglobat în provincia romană Raeţia. După 400 e.n. 
sosesc în nord triburile germane care construiesc mici sate, mai 
întâi în afara graniţelor romane introducând limba germană, iar în 
vest se stabilesc burgunzii unde asimilează cultura galo-romană 
punând bazele limbii franceze, platoul elveţian în evul mediu fiind 
împărțit între regii burgunzi şi conții germani. În secolele VI, VII şi 
VIII teritoriile se află sub dominaţia francă a dinastiilor 
merovingiene şi carolingiene. În jurul anului 800 Carol cel Mare 
uneşte triburile germane, dar după moartea sa imperiul e împărțit în 
trei părți: Franţa, Burgundia-Lorena şi Germania-ltalia. După 1200 
teritoriul elvețian este sub dominaţia caselor de Savoia, Zahringen 
şi Habsburg. Conţii de habsburg care mai târziu vor deveni faimoşi 
ca împărați germani şi austrieci provin din nordul Elveţiei. 

Descoperirea noilor tehnologii din 1230 de săpare în stâncă duce la 
realizarea trecătorii ce va deschide drumul dinspre Germania către 
Basel, Lucerna şi Milan în Italia. Este perioada când habsburgii îşi 
extind drepturile asupra populației elveţiene care se ridică în 
apărarea propriei autonomii. Acestea sunt faptele premergătoare 
jurământului din 1291 când şefii celor trei cantoane Schwitz, Uri şi 
Unterwalden, Werner Stauffacher, Walter Furst şi Arnold Melchtal 
semnează Carta Federală ce va sta la baza viitoarei confederaţii. Ea 
se constituia ca un semnal de unire împotriva opresiunii 
habsburgice ce-şi consolida puterea după reunificarea teritoriilor 
elveţiene şi înglobarea lor în Sfântul Imperiu Roman în jurul anului 
1000. Urmează lărgirea confederației prin aderarea cantoanelor 
Lucerna în 1332 şi Zurich în 1351. Alipirea celui mai mare şi 
puternic canton Berna în 1353 se va dovedi decisivă prin preluarea 
conducerii luptei împotriva ocupanților, Berna reuşind să determine 
alipirea rând pe rând a celorlalte cantoane. 
Cantoanele yY anul intrării în ge 

În acelaşi timp habsburgii îşi vor extinde expansiunea în sud 
către Ticino, în nord la Argau şi Thurgau - locul lor natal - şi spre 
vest în cantonul Vaud. 

În 1499, după victoria elveţiană din războiul swab când 
împăratul Maximilian I este învins, Elveţia devine independentă de 
facto. 

Urmează perioada Reformei, între 1523-1525 condusă de 
Zwingli în Zurich şi în 1536 de Calvin în Geneva, care împarte țara 
în două: nordul şi vestul trec la noua credinţă în timp ce părțile 
rurale şi centrale rămân catolice. Aceasta duce la izbucnirea celor 
patru războaie civile religioase din 1529, 1531, 1656 şi 1712. 

În timpul războiului de 30 de ani, Elveţia rămâne neutră, doar 
trupele de mercenari recrutate de aici vor juca un rol important. În 
final, prin tratatul de la Westphalia din 1648, Elveţia devine oficial 
independentă față de Sfântul Imperiu Roman, iar după revoluția 
franceză, luptătorii pentru libertate susținuți de trupele revoluţionare 
franceze înving vechiul regim şi proclamă Republica Helvetică cu 
un guvern central care, din cauza problemelor organizatorice în 
modernizarea administraţiei, duce la haos. În 1803 Napoleon 
restaurează structurile federative iar după înfrângerea de la Waterlo 
are loc o contrarevoluţie prin care vechile regimuri revin la putere 
în majoritatea cantoanelor ce devin membri liberi ai confederației, 
în timp ce Geneva, Neuchatel şi Valais, anexate de Napoleon, se 
reîntorc şi ele ca membri cu drepturi depline. 

Războaiele dintre Franţa şi Rusia/Austria fac din Elveţia un 
aliat al Franţei iar după Conferinţa de la Viena din 1815, printr-o 
lege internaţională ce nu putea fi schimbată decât prin consensul 
tuturor puterilor implicate, se declară neutralitatea ei între puterile 
europene, Elveţia fiind ca un tampon între Franţa şi Austria. 

Urmează anii '30 consideraţi ai regenerării când cantoanele 
îşi revizuiesc constituţiile printr-un proces democratic ce în final 
duce la adoptarea noii constituţii federale din 1848, după modelul 
S.U.A., cu ambele atribuții federale şi cantonale. Mai mult, se 
introduce francul elveţian ca monedă unică, sistemul metric şi al 
greutăților, abolind astfel jungla sistemelor din cantoane. Noua 


$17$ 


E Elveţia — fortăreață de neînvins i 
legislație pune în mâna autorităților federale serviciul poştal, căile 
ferate, telecomunicațiile şi afacerile externe. 

Interesant că biblioteca Congresului american are printre 
autori şi doi elvețieni, Emmerich de Vattel şi Jean Jaques 
Burlamaqui, autori preferați ai preşedintelui american Thomas 
Jefferson din lucrările cărora se inspiră în cele mai multe din frazele 
din Declarația de Independență. Mai ales din Burlamaqui. Lucrările 
despre modelul democratic elvețian împărțit în cantoane cu guverne 
democratice sunt studiate de americani care se inspiră în Declarația 
de Independență din multe din frazele lui. Exemplu: “în căutarea 
fericirii”. 

Contactele dintre bibliotecile din Elveția şi biblioteca 
Congresului încep în 1884. Lucrările istorice despre Elveția devin 
însă interesante din 1880 când americanii sunt interesați de 
instrumentele noii democrații, referendumurile! Care sunt adoptate 
după 1918 în 23 de state americane. 

Prima constituție federală din 1848 e influențată de 
Constituția SUA din 1787. Această reciprocitate a stat la baza 
relațiilor dintre cele două țări, numite generic şi “republicile surori”. 

În mai 1991 o expoziție numită “Republicile surori” a fost 
deschisă în biblioteca Congresului american cu prilejul aniversării a 
700 de ani de independenţă şi libertate a Elveției de la semnarea 
primei Carte Federale din 1291 de la Rutli care a stat la baza 
statului democratic de mai târziu. 

De la început americanii născuți din cei sosiți din imperiul 
britanic şi-au afirmat la fel ca şi elvețienii încă din 1291 dorința lor 
de libertate şi au preluat de la cei trei confederați Werner 
Stauffacher, Walter Furst şi Arnold Melchtal care au jurat unirea 
împotriva imperiului habsburgic, îndemnul: 


“Vom fi un singur popor al frăției 
Niciodată despărțiți la pericol şi necaz.” 

Şi americanii au urmărit să sădească în constituția lor aceste 
principii ale vechii democrații elvețiene conforme însă cu timpurile 
moderne! 

În Elveția lumina a venit însă din SUA, după Declarația de 
Independenţă din 1776 care adoptă constituția din 1787 dar şi din 
lucrările lui Jean Jacques Rousseau, Jean-Jacques Burlamaqui, 
Emmerich de Vattel. 

Prima constituție americană are articolul referitor la 
confederație construit după modelul elvețian al confederațiilor de 
state suverane. 

În 1848 elvețienii se vor inspira în realizarea Constituției 
federale din aceea americană din 1787. În expoziție a fost expus un 
exemplar al picturii anonime reprezentând-i pe Washington şi 
Wilhelm Tell — luptători pentru libertate. 

Contribuția Elveției e semnificativă la crearea Americii prin 
furnizarea de arme, trupe dar şi intelectuali. Peste 25000 de fii şi 
fiice elvețiene au emigrat în SUA în secolul XVIII existând chiar o 
listă la Zurich cu emigranții din perioada 1734-1744. Cu sabia şi cu 
creionul elvțienii au jucat un rol important în evenimentele din 
1776. 

Burlamaqui, profesor şi oficial public la Geneva a scris multe 
cărți dar “Principiile dreptului natural” a fost una mult admirată de 
Thomas Jefferson. James Madison, unul din autorii constituției, 
face un studiu asupra guvernelor federale vechi şi moderne, printre 
ele binenţeles situându-se şi Elveţia, Confederaţia Helvetică. 

Mai mult în cuvântul ţinut la convenţia constituțională, 
Alexander Hamilton citează Elveția ca un exemplu de guvernare 
federală, cu o autoritate centrală. 

După ce şi-a declarat independenţa faţă de Marea Britanie 13 
state americane au fost puse în faţa unei probleme a stabilirii unui 
guvern general inspirându-se din exemplele Greciei, Danamarcei şi 
Elveţiei. Confederaţia de state cu guverne separate ca aceea din 
Elveția a fost susținută de congresmanul Witherspoon din New 
Jersey. Dacă modelul elvețian a fost o bază pentru revoluționarii 
americani, Constituţia americană din 1787 furnizează şi ea drept 

suport pentru elvețieni în adoptarea celei din 1848. 

Încă din 1798 când francezii invadează Eveţia şi o cuceresc 
rapid impunându-i republica helvetică, una şi indivizibilă, elvețienii 
s-au opus iar mai târziu au restabilit regulile confederative. 

Doctorul Troxler publică articole în care face campanie 
pentru adoptarea de către elveţieni a modelului de republică 
federală americană. Bătălia decisivă din războiul civil din 1847 din 
Gislikon când forțele confederale înving duce la adoptarea 
Constituţiei din 1848 care avea ca suport fondul celei americane din 
1787. 

Acesta a fost lungul drum istoric al Confederației Helvetice 
care a avut la bază semnarea în 1291 a primei Carte Federale ce a 
stat la baza statului democratic de azi. 

Azi, Elveţia e un stat federativ modern care a aderat la 
Consiliul Europei în 1963, din 2002 este membru deplin al 
Organizaţiei Naţiunilor Unite, dar încă nu este şi membră a Uniunii 
Europene. 

Suntem în inima Elveţiei, pe lacul Lucerna, mărginit de 5 
cantoane: Lucerna, Zug, Uri, Schwiz şi Unterwalden, cea mai 
spectaculoasă zonă, o regiune civilizată unde nu găseşti agitația 
rustică din cantonul Valais, nici excentricitatea din Graubunden sau 
rafinamentul şi farmecul stațiunilor la modă Gstaad, Crans 
Montana, Davos sau St. Moritz, eterogenitatea cosmopolită din 
Geneva, Basel şi Zurich ori extremele spectaculoase din Berner 
Oberland. Aici casele se înşiră ordonat în jurul centrelor medievale, 
în culori pastelate cu acoperişuri în pantă cu bolte arcuite, ca 
desprinse din ilustrate, cu flori la ferestre şi balcoane. Uşor de 
înțeles cum Wagner, a compus aici “Idila lui Siegfried” într-un 
peisaj despre care spunea: “nu ştiu să existe un loc mai frumos pe 
lumea asta”! Legendarul Wilhelm Tell, eroul naţional care a reuşit 
să redea elveţienilor mândria în faţa opresiunii brutale şi umilinţei 
îndurate în timpul lui Gessler când acesta îi obliga pe mândri 
munteni să se plece în fața pălăriei sale agăţate într-un stâlp în piaţa 
satului Altdorf a jucat un rol important în rebeliunea împotriva 
habsburgilor, locul legendei sale fiind plasat în extremitatea sudică 

a lacului Lucerna, o zonă romantică, dar şi cea mai sălbatică a 
lacului, acolo unde valurile, pe timp de furtună, inspiră talgerele şi 
armoniile exprimate de Gioacchino Rossini în opera Wilhelm Tell. 

În 1895, în centrul capitalei cantonului Uri, Aldorf, 
municipalitatea a ridicat un monument înălțător ce comemorează 
amintirea legendarului erou. Există chiar un traseu istoric de 35 km 
pe care fiecare elvețian îl parcurge măcar o dată în viață cu familia. 

Vizitând Elveția trebuie neapărat să treci pe aici pentru că la 
numai 15 kilometri se află Rutli, pământul sfânt al Elveției, de fapt 
o pajişte cu trei jilțuri din lespezi de piatră şi un catarg cu drapelul 
elvețian. 

Jurământul celor trei confederați Werner Stauffacher din 
Schwiz, Walter Fust din Uri şi Arnold Melchtal din Unterwald - 
echivalentul elvețian al Declarației de Independență de mult mai 
târziu al Statelor Unite — a fost primul act de naştere al celei mai 
vechi confederații din lume care consfințea o alianță între state 
autonome în ideea de a-şi proteja tradițiile şi drepturile împotriva 
puternicului imperiu Habsburg. De la unul din aceste cantoane, 
Schwiz, avea să-şi ia şi numele tânăra confederație, Elveţia, 
Switzerland. 

Deviza “Unul pentru toţi, toţi pentru unul” se păstrează şi azi 
alături de crucea albă pe fond roşu, preluată tot de la cantonul 
Schwiz. 

Numele latin Confoederatio Helvetica avea să fie introdus 
abia în 1848 odată cu noua constituţie federală când Berna va fi 
aleasă drept capitală. 

Peste ani, în 1940 sub invazia germană, tot aici generalul 
Guisan, comandantul suprem al armatei elveţiene, convoacă în 
secret 500 de ofițeri pentru a jura pe acest loc sfânt reafirmarea 
devotamentului faţă de ţară. 

Cu siguranță nu poți să spui că ai vizitat Elveţia dacă nu ai 
trecut pe aci! E ca şi cum ai fost la Roma şi nu ai văzut Vaticanul 
ori la Ierusalim fără a trece pe la Mormântul Sfânt! 

Rutli e menţionat pentru prima dată în 1470 în “Cartea albă” 
de la Sarnen unde se vorbeşte despre Werner Stauffacher ca lider al 

bătăliei de la Morgarten din 1315 împotriva habsburgilor(apoi 
Laupen 1339 când Berna împreună cu cantoanele Uri Schwyz şi 
Unterwalden înving nobilii din Friburg, iar la Sempach în 1386 îi 
alungă pe habsburgi) şi din “Cronica elveţiană” a lui Aegidius 
Tschudi din secolul XVI. Mult mai târziu, în 1804, drama lui 
Wilhelm Tell care se împletește cu aceste evenimente e descrisă de 
Friedrich Schiller. Din cronica lui Tschudi aflăm că jurământul din 
1291 e reînoit tot la Rutli în 8 noiembrie 1307. 


Pactul semnat de cei trei confederați la 1291 pe pajiştea Ruth 
păstrat la muzeul Federal al Documentelor din oraşul Schwiz. 


Wir wollen sein ein einzig Volk von Brüdern, We shall be a single People of brethren, 
in keiner Not uns trennen und Gefahr. Never to part in danger nor distress. 

Wir wollen frei sein, wie die Väter waren, We shall be free, just as our fathers were, 
eher den Tod, als in der Knechtschaft leben. And rather die than live in slavery. 

Wir wollen trauen auf den höchsten Gott We shall trust in the one highest God 
und uns nicht fürchten vor der Macht der Menschen. And never be afraid of human power. 


Cuvintele jurământului semnat de cei trei confederați în 1291 
sună astfel: 
Vom fi un singur popor al frăției 
Niciodată despărțiți la pericol şi necaz. 
422% 

Vom fi liberi aşa cum au fost şi părinții noştri 
Şi mai bine murim decât să trăim în sclavie. 
Vom avea încredere în singurul mare Dumnezeu 
Şi niciodată nu ne vom teme de vreo putere umană. 


Deviza “Unul pentru toţi, toţi pentru unul” se păstrează şi azi 
alături de crucea albă pe fond roşu. 

Legendarul Wilhelm Tell, eroul național care a reuşit să 
redea elveţienilor mândria în faţa opresiunii brutale şi umilinţei 
îndurate în timpul lui Gessler când acesta îi obliga pe mândri 
munteni să se plece în fața pălăriei sale agăţate într-un stâlp în piaţa 
satului Altdorf a jucat un rol important în rebeliunea împotriva 
habsburgilor, locul legendei sale fiind plasat în extremitatea sudică 
a lacului Lucerna, o zonă romantică, dar şi cea mai sălbatică a 
lacului, acolo unde valurile, pe timp de furtună, inspiră talgerele şi 
armoniile exprimate de Gioacchino Rossini în opera Wilhelm Tell. 

Numele latin Confoederatio Helvetica avea să fie introdus 
abia în 1848 odată cu noua constituţie federală când Berna va fi 
aleasă drept capitală. 

Vizitând locul cel mai încărcat de istorie, Rutli, constaţi că e 
neschimbat de secole, elveţienii neintervenind în vreo modernizare 
tocmai pentru a păstra misterul, sălbăticia şi secretul. Nu poți 
ajunge aici decât străbătând 5 Km pe o potecă strâmtă şi sinuoasă 
într-o zonă sălbatică, singura neasfaltată în Elveţia, urcând şi 
coborând o diferenţă de nivel de 800 de metri de la Seelisberg până 
Jos la nivelul lacului într-un decor amintind de filmele cu Wilhelm 
Tell până ajungem la celebra pajişte unde s-au întâlnit şefu celor 
trei cantoane într-o pădure deasă fără să vezi nimic în față, iar dacă 
eşti singur, sigur ai să înţelegi de ce au ales în secret confederaţii 
acest loc ascuns. Ceilalți, mai puţin sportivi, pot ajunge aici cu 
vaporul de la Brunnen. 

Este singurul drum neasfaltat din Elveţia, parcă special lăsat 
aşa pentru a te introduce în atmosfera timpului. Poteca de altădată 
este acum un drum întortocheat printr-o pădure înaltă urmând malul 
lacului, plină de primejdii încă, semn că a fost special ales pentru a 

nu putea fi prinşi. Nici nu se vede pajiştea decât când te apropii. La 
baza unui copac imens sunt trei jilțuri din lespezi mari de piatră, 
probabil scaunele unde au stat la taină şi au semnat jurământul! Pe 
pajiştea de alături lângă un catarg cu drapelul Confederației, crucea 
albă pe fond roşu, pasc fără grijă vaci siemental şi oi. Lângă mine e 
o familie de americani căreia mândru îi destăinui interesante pasaje 
din istoria Elveției, prima țară cu o Cartă Federală ce a stat la baza 
statului democratic de mai târziu, semnată cu peste 400 de ani 
înainte de Declarația de Independență a SUA. Rămân impresionați 
şi părcă nu cred că e aşa! 

Avem în faţă imaginea idilică a lacului Lucerna, cu oraşul 
Brunnen la un capăt, munţii Mythen, la poalelle căreia se află 
cantonul Schwitz, apoi pajiştea Rutli şi la capătul opus al lacului, 
Altdorf, altădată satul lui Wilhelm Tell. Parcă te-ai afla în faţa 
frescei din sala Consiliul Naţional semnată de Charles Giron care 
reprezintă cred-oul federației: regiunea dintre înălțimile Mythen şi 
Rutli de pe lacul Lucerna, locul unde cei trei au pus bazele 
confederației: în centru se află micul oraş Schwyz iar în spate, 
înălțimile Mythen. Numai că aici lipseşte femeia din pictură aflată 
în stânga, învăluită într-un nor cu o ramură de măslin în mână, 
simbolizând pacea! 

Liniştea de aici te îndeamnă... 

Să vizitezi acum superba capitală medievală a Elveţiei, 
Berna, una dintre destinațiile preferate ale turiştilor, locul de unde 
vom încerca să decoperim Elveţia printr-o romantică călătorie. 

Dintre toate capitalele lumii, Berna este poate una dintre cele 
mai modeste, dar cu siguranţă şi cel mai frumos şi încântător dintre 
oraşele Elveţiei. Este şi motivul alcătuirii ghidului scris în premieră 
la Berna în toamna lui 2008, după numai două luni de la sosirea în 
capitala Elveţiei. 

“Vizitând Berna” a fost lansat în România printr-o prezentare 
digitală în anul următor apariției lui în Elveţia, în 2009, la 
Călimăneşti, Râmnicu Vâlcea şi Buşteni, unde am sărbătorit 13 ani 
de la prima lansare IT din România. Staţiunile Călimăneşti şi 
Buşteni au fost alese special dat fiind realizarea monografiilor 

ilustrate pe baza studiului cărților poştale vechi, urmare a pasiunii 
mele de cartofil. Şi nu întâmplător, ci dat fiind asemănărea vilelor 
şi pavilioanelor din perioada interbelică - care mai există şi azi - cu 
acelea din celebrele stațiuni din Elveția — Gstaad, Davos şi St. 
Moritz. Cine poate uita inaugurarea Pavilionului balnear Central de 
la Călimăneşti construit în stil helvetic în 1855, cu participarea 
personalităților din Bucureşti în frac şi joben, a marilor hoteluri 
Jantea nr.l în 1906, Jantea nr.2 în 1913, Cozia, vilelor Cosma, 
Antonescu, Zoe, precum şi vilele Mary, Păpuşica, doctor Nicolescu, 
toate construite în acelaşi stil! 

Dacă apariția în anul 1997 a primei cărți “Călimăneşti'2000 - 
Monografie ilustrată”, un studiu cartofilic al cărților poştale vechi a 
însemnat un moment de referință în ideea lansărilor IT, fiind pentru 
prima dată în România când limbajul obişnuit al lansărilor de carte 
a fost înlocuit cu acela al mileniului III, limbajul informatic - cel al 
calculatorului - ghidul scris în Elveţia, “Vizitând Berna” - însoţit de 
o prezentare pe DVD şi un CD audio — a fost şi el o premieră în 
România, în ideea de a-i ajuta pe viitorii turişti români să se 
descurce mult mai uşor în noianul de informaţii de pe net. 

Ediţia a doua a ghidului apărută chiar în anul aniversării a 
100 de ani de relații diplomatice dintre România şi Elveţia, 2011, a 
fost un dar alături de un alt viitor proiet IT drag, “România - o 
Elveţie a estului”, pe care mi-o doresc într-un viitor apropiat şi ca 
apariție editorială! 

Cantonul Berna este al doilea ca mărime după Graubunden şi 
unul din cele care au contribuit la lărgirea confederației prin 
preluarea rolului de conducător în lupta de alipire a celorlalte 
cantoane. Tocmai de aceea era firesc ca Berna să fie aleasă drept 
capitală! 

Al patrulea oraş din Elveţia după Zurich, Geneva şi Basel, 
Berna este situată aproape în centrul ţării la o altitudine de 542 de 
metri fiind înconjurată de dealurile Gurten înalte de 858 de metri şi 
Bantiger de 947 metri. Oraşul vechi, Altstadt, se află pe o 
peninsulă, acolo unde râul Aare face o buclă naturală de 180 de 
grade, loc special ales în 1191 de întemeietor, Berchtold al V-lea, 

Duce de Zahringen, care ridică aici o fortăreață în ideea apărării ei 
din trei părți. 

Străzile sale pietruite cu clădiri în stil vechi ce par să nu se fi 
schimbat deloc în ultimele secole, dar cu magazine moderne şi un 
stil de viață liniştit fac din Berna o lume aparte, departe de 
aglomerația sufocantă a marilor capitale ale lumii. 

Berna, devenită oraş imperial liber în 1218 după moartea 
fondatorului său, Bertchold al V-lea — Duce de Zahringen, este cu 
siguranță una dintre cele mai modeste capitale ale Europei, “cel mai 
mare sat european, întâmplător capitală a Elveţiei” aşa cum o 
descria Ambasadorul Marcel Dinu. Deşi a întemeiat şi Friburg-ul 
elvețian în 1171 Bertchold al V-lea este înmormântat în 
monumentala catedrală din Friburg am Breislau din Germania. 

Că este aşa o demonstrează o vizită la Parlament, alcătuit din 
Consiliul Statelor (cantoanelor) şi Consiliul Naţional, două săli 
modeste cu scaunele puse în semicerc. În centru stă preşedintele, 
unul din cei 7 aleşi pe 4 ani, apoi cei doi counteri care numără 
voturile — de secole, 6 dintre miniştri asistă aici iar al 7-lea asigură 
dezbaterile din Consiliul statelor format din 200 de membri dintre 
care 60 sunt femei iar Consiliul Statelor are 40 de membri. 

Berna a fost aleasă capitală a Elveţiei la prima Adunare 
Federală din noiembrie 1848. Neavând o clădire specială pentru 
autorități, Berna a fost obligată să găsească o soluţie provizorie şi 
până în 1857 ea a funcţionat în vechea casă a familiei von Erlach ca 
loc al Consiliului Federal în timp ce Consiliul Naţional se întâlnea 
în vechiul Casino construit în 1821. Azi în casa familiei Erlach 
funcționează prefectura Bernei. Consiliul Statelor se reunea şi la 
Rathaus - primăria, şi chiar şi pe locul de azi al hotelului Bellevue. 
Azi, Palatul Federal este un grup de trei clădiri cuprinzând aripa de 
vest şi est iar în centru, clădirea Parlamentului, construit între 1852 
şi 1857. 

În 1850 a fost o competiţie a arhitecţilor pentru construirea 
noii clădiri a Parlamentului. Proiectul trebuia să reflecte demnitatea 
funcțiunilor sale şi a fost construit după planurile lui Hans Wilhelm 
Auer şi inaugurat în 1902. 

În dreapta clădirii Parlamentului se află fântâna Bernei, 
construită în 1848, reprezentând o femeie stând pe o coloană 
înconjurată de alte patru, la baza căreia se află patru lebede 
reprezentând cele patru râuri: Rhin, Reuss, Rhone şi Tessin. Femeia 
nu reprezintă însă Elveția aşa cum ar gândi mulți, ci zeița apărătoare 
a Bernei. Încoronată, ea ține în mâna dreaptă o lance şi în stânga un 
scut cu emblema capitalei, ursul cocoşat. Figura fetei este a 
Herminei Kern, o fiică a unui demnitar, iar lucrarea aparține lui 
Raffael Christen. 

În fața Parlamentului se află Bundesplatz, o piață unde de 
secole vin țăranii din împrejurimi să-şi vândă produse între 8 şi 11 
dimineaţa fără să li se interzică, chiar dacă ar fi o vizită oficială. 
Este şi locul de întâlnire al bernezilor la festivaluri vara şi la patinaj, 
iarna. Bundesplatz este o piaţă cu o fântână ale cărei surprinzătoare 
jeturi de apă reprezintă cele 26 de cantoane, prilej de joacă pentru 
copii. 

Clădirea Parlamentului e înconjurată de patru sedii 
monumentale ale principalelor bănci - semn că aici e puterea, în 
stânga banca națională a Elveției, o clădire impresionantă, în față 
Credit Suisse şi Valiant şi a patra în dreapta, BEKB/BCBE, cu opt 
statui medievale pe frontispiciu. 

La baza clădirii Parlamentului sunt două statui, un filozof 
reprezentând cronica trecutului şi un tânăr pe aceea a prezentului iar 
între ele, deasupra intrării principale, sunt chipurile semnate de 
Maurice Hippolyte ale Dreptății, Înțelepciunii şi Curajului. Mai sus, 
două nişe găzduiesc statuile lui Andre Vibert, Dreptatea cu un lanț 
rupt în mâna dreaptă şi Pacea cu sabia în stânga şi lauri în dreapta. 
Le încununează un grup statuar cu o femeie reprezentând 
Independenţa, situată între Executiv şi Legislativ, apărate de cei doi 
paznici, Puterea şi Inteligența. În vârful cupolei Domului se află 
simbolul Elveţiei, crucea, de data asta aurită! 

Cum intri în holul principal, treptele te conduc în holul 
Domului ce desparte cele două camere ale Parlamentului care 
formează Adunarea Federală Unită. 

Te întâmpină aici o mulțime de simboluri istorice: statuile 
colosale ale celor trei întemeietori, un grup statuar al “celor trei 
confederați” Werner Stauffacher, Walter Furst şi Arnold Melchtal 
reprezentând cantoanele Uri, Schwyz şi Nidwalden jurând pe 
constituția primei confederații în 1291, numit şi grupul Rutli, după 
numele regiunii unde a avut loc întâlnirea, o pajişte a lacului 
Lucerna mărginită de înălțimile Mythen. Holul e construit cu 
materiale din toate părțile Elveției. 

La baza sculpturii de 24 de tone păzesc patru soldați 
simbolizând grupurile populației vorbitoare de limbă germană, 
franceză, italiană şi reto-romană. În centrul Domului este un mozaic 
al Crucii elveţiene înconjurat de vitralii afişând stemele celor 23 de 
cantoane şi motto-ul: “unul pentru toţi, toți pentru unul”. Stema 
cantonului Jura, ultimul intrat în confederație, desprins din cantonul 
Berna în 1978, este separată. 

Vitraliile de mai jos ilustrează cele patru regiuni ale Elveţiei: 
Jura, Basle, Berna şi Elveţia de Est precum şi principalele activități 
economice. Medalionele de aici sunt pictate de Antonio Soldini şi 
reprezintă apărarea, justiția, educaţia... 

Camera Consiliului Statelor este decorată cu o pictură de 
Albert Welti reprezentând cinci scene ale cetăţenilor în costume din 
secolul XVIII. Candelabrul de aici are 208 becuri, iar ferestrele 
mari au geamuri givrate cu desene pretențioase. La balcon poţi 
asista la dezbateri iar jos sunt locuri speciale pentru jurnalişti şi 
televiziuni. Tavanul şi pereţii sunt din lemn special sculptat de 
culoare maro. 

Camera Consiliului Naţional este dominată de o frescă 
semnată Charles Giron ce reprezintă credo-ul federației: regiunea 
dintre înălțimile Mythen şi Rutli de pe lacul Lucerna, locul unde cei 
trei întemeietori au pus bazele confederației. În centru, se află micul 
oraş Schwyz iar în spate, înălțimile Mythen. Inspectând atent 
pictura observăm în stânga o femeie într-un nor cu o ramură de 
măslin în mână simbolizând pacea. În dreapta şi stânga picturii sunt 
statuile soției lui Stauffacher, care a avut un rol important în a 
convinge pe cei trei confederați să semneze jurământul, şi a 

legendarului erou național Wilhelm Tell, realizate de frații 
Giuseppe şi Antonio Chiattone. 

Tavanul  Lobby-ului ceremonial ce împrejmuieşte sala 
Consiliului Naţional este opera lui Antonio Barzachi Cattaneo, 
ilustrând în medalioane cele şase virtuți majore la care aspiră 
Confederaţia: Justiția,  Bunăvoiţa,  Fertilitatea, Patriotismul, 
Înţelepciunea şi Adevărul, alături de activități din industrie, 
agricultură, educaţie, artă şi turism. Lobby-ul, numit Sala paşilor 
pierduţi este locul întâlnirilor parlamentarilor în pauzele dintre 
discuţii, chiar al definitivării unor demersuri, al primirilor oficiale, 
al destinderii... 

În sala Consiliului Statelor se vorbeşte fără microfon în 
germană şi franceză iar voturile se dau prin simpla ridicare a mâinii, 
aşa cum apare şi în pictura din spate cu scene din primele întâlniri, 
spre deosebire de sala mai mare a Consiliului Naţional unde sunt 
cabine pentru traducere din cele patru limbi şi se vorbeşte la 
microfon fix 5 minute după care se taie microfonul!, votul fiind de 
data aceasta electronic. Cele două balcoane laterale sunt susținute 
de atlanti şi cariatide semănând cu cel greceşti. Deasupra picturii lui 
Giron este o frescă cu un grup în centrul căreia se află o femeie. 
Deşi femeia e omniprezentă aici, sus pe frontispiciul clădirii, în 
laterală sub forma fântânii Bernei, pe bani etc., totuşi ea nu 
reprezintă Elveţia, ci este o alegorie. Totul este la dimensiuni 
modeste şi a fost special construit pentru a sensibiliza prin 
simbolistică pe oricine intră în acest sanctuar al puterii. Intrarea în 
holul principal îţi sugerează prin cei patru soldați unitatea în 
diversitate, jurământul celor confederați te “leagă” de istorie, sălile 
sunt primitoare, singurul, Lobby-ul este ceremonial, fastuos! 

Cu o populație puţin peste o sută de mii de locuitori, Berna 
are un şarm medieval, paradisiac, păstrat cu grijă de locuitorii ei, 
mare parte de sorginte germanică, apoi franceză, italiană şi reto- 
romană(dialect franco-provensal), spre deosebire de Geneva, în 
majoritate vorbitori de limbă franceză şi Zurich — pur germanic. 

Cu străzile sale medievale largi, cu pieţele fermierilor 
prietenoşi, cu arcadele sale din gresie, cu fântânile pictate şi 

vechiul ceas mecanic încă în stare de funcționare — Berna face parte 
din patrimoniul mondial cultural şi natural ocrotit de UNESCO. 

Binenţeles, toate acestea sunt protejate cu tot atâta ardoare ca 
şi neutralitatea țării. 

Berna e înconjurată de Emmental — o zonă agricolă celebră 
prin caşcavalul pe care-l produce chiar în fața vizitatorilor, dar mai 
ales este cunoscută ca locul cel mai bun pentru a observa stilul de 
viaţă tradițional rural din casele ţărăneşti acoperite cu ţiglă, aşezate 
în mici parcele îngrijite ce etalează în funcție de sezon toate 
nuanțele de culori posibile, totdeauna cu lemne gata tăiate şi frumos 
aranjate lângă zid. 

În spatele acestor frumuseți se înalță semeţ culmile acoperite 
cu zăpadă Eiger, Monch şi Jungfrau care situează zona Berner 
Oberland printre destinațiile cele mai populare din Elveţia. 

Alături de munți falnici, lacuri şi cascade cristaline, pante cu 
cirezi de vite şi cabane — pârtiile de schi, unele dintre cele mai bune 
din lume — fac din cantonul Berna unul din cele mai căutate locuri 
ale Elveţiei. Fără prea mari pretenţii târgul anual celebrează umila 
ceapă iar banalul urs cu cocoaşă este mascota oraşului. Il vezi 
pretutindeni, de la podul Nydegg — grota urşilor, acolo unde este 
obiectul unui spectacol pentru turişti — până la peceţile de pe 
vechile canale şi steagurile afişate pe străzi... 

Berna nu a fost însă întotdeauna atât de modestă! Ea şi-a 
câştigat rolul central datorită unei lungi istorii de autoritate şi 
influență care datează din secolul al XII-lea când Berchtold al V- 
lea, Duce de Zahringen, a întemeiat o fortăreață în această peninsulă 
a râului Aare în 1191 când a ales special acest loc dat fiindcă râul 
face aici o buclă de 180 de grade apărând-o natural din trei părți. 
Lucrările au fost încredințate nobilului Cuno von Buhenberg. Apoi 
oraşul s-a extins treptat cu ziduri de apărare ce-l închideau la vest, 
întâi până la turnul Zytglogge până în anul 1256, când Kafigturm 
preia acest rol până în 1345, iar apoi este succedat de 
Christoffelturm, aflat lângă gara de azi. Între 1642 şi 1897 
Kafigturm se transformă în închisoare, încă mai păstrând şi azi 
efigia oraşului, doi urşi alături de inscripția cu anul 1643. 

Ducele de Zahringen alege Berna nu numai pentru poziția sa 
de fortăreață de neînvins ci şi pentru apropierea de marele ducat al 
Burgundiei care cuprindea Franța şi o mare parte a teritoriului de 
azi al Elveției, vorbitoare de limbă franceză. 

Până în secolul al XIV-lea Berna se dezvoltă ajungând un 
puternic oraş stat. La moartea ultimului descendent al familiei 
Zahringen, populația din Berna i-a înfrânt pe cei care ar fi urmat să- 
i ia locul iar mai târziu, în 1339 îşi câştigă independența în urma 
înfrângerii forțelor unite ale nobililor burgunzi la Laupen, şi, 
sfidând Sfântul Imperiu Roman, a devenit al 9-lea canton care s-a 
alăturat Confederației Elvețiene în 1353, aflată în rapidă ascesiune. 

De atunci Berna devine stindardul luptei de extindere a 
confederației la care vor adera unul după altul cantoanele: Fribourg 
şi Solothurn în 1481, Bastle-Town, Bastle-Country şi Schaffhausen 
în 1501, Appenzell Outer şi Inner-Rhodes în 1513, St. Gall, 
Grisons, Argovia, Thurgovia, Ticino şi Vaud în 1803, Valais, 
Neuchatel şi Geneva în 1815 şi, în sfârşit, Jura în 1979. Înaintea 
Bernei se alătură în acelaşi an 1291 al unirii celor trei cantoane Uri, 
Swwyz şi Nidwalden, cantonul Obwalden, urmând apoi în 1332 
Lucerna, Zurich în 1351, Glarus şi Zug în 1352. 

Berna cea urbană şi aristocratică, aliată cu comunitățile 
democratice de fermieri ale Elveţiei centrale, le-a oferit propriilor 
locuitori suficientă protecție împotriva Sfântului Imperiu Roman 
încât să-şi poată continua expansiunea spre vest. 

În ciuda unui incendiu devastator care a pustiit oraşul în 
1405, până la sfârşitul secolului al XV-lea Berna devenise o putere 
de talie europeană, poziţie consolidată exponențial prin victoriile 
decisive asupra Ducelui de Burgundia în 1476 şi 1477. 

Ajutată de alte cantoane şi sprijinită de Ludovic al XI-lea, 
rege al Franţei şi duşman de moarte al burgunzilor, locuitorii Bernei 
l-au zdrobit pe Carol Temerarul şi l-au alungat din ţinuturile 
Elveţiei, apoi, nu numai că şi-au extins teritoriile spre vest până la 
Geneva, dar au dobândit şi bogății imense, mari comori de aur, 
argint şi ţesături valoroase şi au preluat rolul conducător în Elveţia 
şi în activităţile comerciale ale acesteia. 

Berna şi-a păstrat poziția dominantă iar de-a lungul secolelor 
al XVII-lea şi al XVIII-lea considerabila prosperitate a oraşului a 
fost clădită nu atât pe activităţile comerciale cât şi pe exportul de 
trupe şi de tactică militară. Este deajuns să reamintim că garda 
papei de la Vatican este asigurată, din vechime, de vajnicii soldați 
elveţieni. 

Armata papei este formată din 100 de persoane, cetățeni 
elvețieni, bărbaţi între 19 şi 30 de ani cu stagiul militar efectuat în 
armata elveţiană, cu peste 174 cm înălțime, catolici, constrânşi la 
celibat - cu excepția ofiţerilor - şi cu o reputaţie ireproşabilă. Garda 
elvețiană are misiunea să îi protejeze pe Suveranul Pontif şi pe 
apropiații săi, în timp ce jandarmeria pontificală, ai cărei membri 
sunt italieni, veghează la securitatea statului Vatican. Ea este în 
serviciul papei din 1506 când la 22 ianuarie un grup de 150 de 
elvețieni din cantonul Uri sub comanda căpitanului Kaspar von 
Silenen au defilat pentru prima dată în Roma intrând prin poarta del 
Popolo. Însă un acord pentru recrutarea mercenarilor elveţierni 
fusese încheiat încă din 1479 între Confederaţia elveţiană şi papa 
Sixtus al IV-lea. După cucerirea Romei de către trupele Regatului 
Italiei în 1870, gărzile elveţiene au fost însărcinate doar cu protecția 
personală a papei. În 1914 papa Pius al X-lea stabileşte numărul de 
soldați la 100 plus 6 ofiţeri. Uniforma este în stilul epocii 
renascentine în culori albastru, roşu şi portocaliu, legenda spunând 
că este după un desen proiectat de Michelangelo. Dar se pare că ea 
a fost concepută în 1914 de comandantul Jules Repond care s-a 
inspirat după picturile lui Rafael. Uniforma de lucru include o 
beretă din coloare neagră. Motto-ul gărzii este: Acriter et fideliter, 
curajos şi fidel sau cu bărbăţie şi fidelitate. 

Oraşul şi teritoriile Bernei au funcționat fundamental ca stat 
aristocratic condus de o nobilime pentru care politica, atât internă 
cât şi externă, achiziţionarea de pământuri suplimentare şi crearea 
de alianţe erau unicul “raison d'etre”. În acelaşi timp mica nobilime 
continua să se îngraşe din roadele mănoaselor terenuri agricole ale 
țării. 

Napoleon a ocupat temporar aceste ţinuturi în 1798 însă până 
la 1830 locuitorii Bernei reiau din nou controlul, iar când în 1848 
Confederaţia Elvețiană a adoptat temporar forma de stat 
democratic, Berna a fost alegerea firească pentru capitală. 

Astăzi, Berna este centrul geografic educațional şi politic al 
tării, însă pasajele, fântânile şi clădirile din piatră ale oraşului vechi, 
perfect păstrate, au fost cele care au determinat UNESCO să acorde 
oraşului, în 1983, statutul de moştenire culturală mondială, 
plasându-l pe picior de egalitate cu Roma şi Florenţa. 

Modest, fără prea mari pretenţii, târgul anual al cepei este 
marele eveniment sărbătorit ca un festival național într-o atmosferă 
medievală cu inimaginabile preparate din ceapă în butici 
improvizate din lemn, în timp ce străzile sunt pline de trecători care 
aruncă cu confeti, realizând un covor multicolor. Tradiţia vine din 
ajutorul dat de locuitorii Bernei celor din Fribourg în urma 
incediului din 1405 care le-au permis vinderea cepei în oraş. 
Deoarece Berna este situată pe o peninsulă înaltă şi îngustă a râului 
Aare, străzile sale par să urmeze cursul râului: Zeughausgasse, 
Marktgasse, Amthausgasse, Kochergasse, Rauthausgasse, 
Kramgasse,  Munstergasse, Postgasse, Gerechtigkeitsgasse, 
Junkerngasse... 

Simbolul oraşului, ursul cocoşat, este prezent pretutindeni pe 
toate aceste străzi. 

Iniţial, oraşul a fost construit la actualul pod Nydegg, “colțul 
de jos”, unde Bercthold al V-lea construişte o cetate ce s-a extins 
spre vest până la Kafigturm. 

Numele de Berna vine de la legenda care spune că Berchtold 
al V-lea, Duce de Zahringen, când a sosit aici la 1191, a dat numele 
oraşului după primul animal vânat, acesta fiind ursul cocoşat(Bar în 
germană), aflat pe emblema cantonului încă din 1224, conform 
documentelor vremii. 

Bertchold al V-lea, ultimul descendent al familiei Zahringen, 
care venea din Breisgau, îşi impune puterea asupra regiunii Berner 
Oberland şi îşi extinde teritoriile până la Thun. Renunţând a fi 
succesorul lui Henri al VI-lea al Sfântului Imperiu obţine în schimb 

teritoriile de sud ale Germaniei şi din nordul Elveţiei. În 1200 
lansează lucrările de extindere a bisericii din Fribourg care va 
deveni mănăstire în 1250. 

Urmele cinstind memoria întemeietorului le vezi pretutindeni 
prin monumentele ridicate de bernezi în cinstea lui. Pe Kramgasse, 
strada principală, este fântâna Zahringen, o statuie cu un urs în 
armură, aflată în faţa unui alt simbol al oraşului, turnul cu ceas, 
Zytgloggeturm. 

Centrul oraşului, activ şi comercial din jurul gării şi al 
principalei staţii de tramvai trece prin oraşul vechi, Altstadt, odată 
ce ai trecut de Barenplatz şi ai păşit prin Kafigturm până la 
Zytglogge, de unde continuă pe Kramgasse până la podul Nydegg, 
acolo unde Aare face bucla de 180 de grade. 

Cu străzile sale pavate cu piatră şi clădirile solide cu arcade, 
oraşul vechi - Altstadt, centrul istoric al oraşului, păstrează încă un 
farmec medieval distinct. Pe caldarâm, la Kornhaus - fostul grânar 
al Bernei, pietrele din granit de aici poartă încă numele înscrise ale 
celor care le-au montat. 

După ce clădirile sale predominant din lemn au fost distruse 
de incendiul din 1405, oraşul a fost reconstruit din piatră şi nisip, cu 
pasaje pe sub arcade, întinzându-se pe aproape 6 kilometri distanță, 
realizând una dintre cele mai lungi promenade comerciale din 
Europa, de la podul Nydegg construit peste râul Aare, până la gară. 
Zona veche de 800 de ani este situată la est de Zytglogge şi 
cuprinde frumoase clădiri vechi dar şi buticuri cu suveniruri şi 
multe magazine de marcă aflate azi pe sub arcadele vechi. Lor li s- 
au adăugat poduri înalte construite pentru a uşura accessul la 
cartierele aflate dincolo de râu. Primul a fost podul Nydegg în 1843 
cu o lungime de 190 de metri, apoi au urmat în 1883 podul 
Kirchenfeld de 229 de metri, în 1898 podul Kornhaus de 382 de 
metri, în 1930 podul Lorraine de 178 de metri, şi în sfârşit în 1962 
podul Monbijou cu o lungime de 337,5 metri. 

Aleile străjuite de arcade continuă după aceste ziduri vechi 
către Hauptbanhnhof, în mai noul centru al oraşului. Deşi pasajele 
şi străzile sunt asemănătoare, districtul comercial situat între gara 

principală şi Zytglogge cuprinde magazinele universale Loeb, 
Globus şi lanțuri de buticuri amestecate cu restaurante şi 
pretențioase clădiri pentru birouri precum Kaiserhaus. 

Bundeshaus, clădirea Parlamentului, pe frontispiciul căreia 
stă scris în latină Curia Confoederationis Helveticae, este inima 
Confederației helvetice, locul unde se reunesc cei 46 de membri ai 
consiliului statului şi cei 200 de membri ai consiliului național. 
Totul se face aici după modelul senatului şi camerei 
reprezentanților S.U.A. În față este o piață publică cu o fântână, 
fiecare jet de apă reprezentând un canton. În timpul sesiunilor 
parlamentare şi sărbătorilor oficiale nu se organizează vizite, altfel, 
te poţi bucura de un tur în sala de şedinţe. 

Pe terasa din spatele clădirii Parlamentului se poate admira 
panorama Alpilor cu vârfurile: Finsteraahorn înalt de 4200 de metri, 
Eiger 3969 de metri, Monch 4098 de metri şi Jungfrau 4156 de 
metri precum şi dealul Gurten unde se ajunge numai cu un trenuleţ 
care te duce până în vârf la 858 de metri. 

În parcul de lângă Parlament, Klaine Sanze, se află 
monumetul dedicat Uniunii Poştale Universale. O lucrare 
impresionantă, de fapt un grup statuar reprezentând o femeie stând 
la marginea unei ape şi privind la o alegorie reprezentând un dans 
de tineri de diferite naționalități în jurul globului, sugerând 
transmiterea scrisorilor. Tot aici, la ieşirea din parc, se află biserica 
Sfânta Treime. 

Dacă la Geneva se află sediile majorităţii organizaţiilor 
internaționale ONU, la Berna există sediul şi monumentul ce 
comemorează fondarea Uniunii Poştale Universale, primul aflat pe 
Muristrasse la 1 km de piaţa Burghernzielweg iar al doilea în parcul 
Kleine Schanze de lângă parlamentul confederației elveţiene. În 
anul 2009 monumentul a împlinit 100 de ani de la inaugurarea sa în 
4 octombrie 1909. Am fost martorul acestui eveniment unic 
sărbătorit la Primăria din Berna şi mândru că fac parte din Federaţia 
Filatelică Română, secţia Cartofilie. 

Operă a sculptorului francez Rene de Saint-Marceaux, statuia 
din granit şi bronz reprezintă sugestiv un glob înconjurat de 5 tineri 


9355 


cai g Y v As ` 
e Elveția — fortăreață de neînvins i 


mesageri, reprezentând continentele, ce-şi transmit scrisori din 
mână în mână în jurul lui. Globul se află pe o rocă în fața unei alte 
statui din bronz, reprezentând de data asta Berna, pe care sculptorul 
o imaginează drept chipul unei femei nobile, stând majestos şi 
ținând un scut cu ursul, emblema capitalei. Poşta elvețiană a 
sărbătorit centenarul prin emiterea a 800 de timbre cu imaginea 
monumetului şi a autorului. Istoria monumentului începe în 1900 în 
urma congresului de la Berna al poştei universale când se lansează 
un concurs internațional la care participă 122 de artişti. 
Monumentul trebuia să simbolizeze rolul serviciilor poştale în sânul 
comunității internaționale. La concurs a participat şi celebrul 
sculptor francez Bartholdi - autorul celebrei statui a Libertății din 
New York - a cărei casă am vizitat-o la Colmar, în Alsacia. Mai 
întâi, monumentul s-a numit "În jurul lumii” datorită celor 5 tineri 
ce gravitează în jurul globului şi îşi trec scrisorile din mână în 
mână, în timp ce la bază sunt imaginați norii prin stânci ce ţin 
globul suspendat în aer. Aflat lângă monumentul situat în mijlocul 
parcului din imediata apropiere a Parlamentului elveţian ai impresia 
că aici dispar toate barierele dintre popoare şi e ca un imn devenit 
statuie ce înalță către cer această fraternitate între personaje ce 
planează în jurul globului. Imaginea lui a devenit emblema UPU 
pusă între ramurile de măslini ale ONU, subliniind apartenenţa la 
această organizaţie. 

Plimbarea noastră va începe din faţa gării, acolo unde 
trenurile sosesc mereu la timp întrecând chiar precizia ceasurilor 
elveţiene! În Banhofplatz se află biserica Sfântului Spirit. 

Dacă aveţi numai o zi la dispoziţie, în incursiunea noastră în 
minunata capitală a Elveţiei, pornim pe jos sau cu bicicleta pe 
Spitalgasse, din faţa magazinului Loeb, din apropierea gării, unde 
ne întâmpină ruinele Christoffelturm, o poartă medievală şi porțiuni 
dintr-un şanţ cu apă. 

Şi pentru că suntem la Berna nu trebuie să pierdem celebrele 
fântâni frumos pictate ale lui Hans Gieng aflate pe tot parcursul 
vizitei noastre. La pasajul Spitalgasse, în fața magazinului Globus şi 
Vogele ne oprim să admirăm fântâna cimpoierului, frumos 

decorată, construită în 1507. La baza coloanei pe care e aşezat 
cimpoierul, pitici bufoni se îndeamnă la dans în cerc. Pe stânga şi 
dreapta, printre arcadele medievale, admirăm vitrinele moderne ale 
magazinelor Yendi, Muller, Walder, Loeb, Globus. 

La două străzi paralele, în spatele hotelului Savoy de 4 stele, 
pe Aarbergergasse, în faţa restaurantului Divino, parcă predestinat 
numele, se află fântâna lui Ryffli din bătălia din 1339 de la Laupen, 
în culori deosebite, cu barbă şi pene de cocoş la pălărie, cu arbaleta 
ținută pe umărul stâng şi, binenţeles, cu ursul lângă picior, 
proptindu-se într-o puşcă. Ea a fost ridicată în anul 1545. 

Suntem la Barenplatz, unde începe piaţa centrală, mereu 
însorită, cu terase ademenitoare unde locuitorii îşi petrec sfârşiturile 
de săptămână la mesele scoase special pe terasă de restaurantele şi 
cafenelele aflate în apropiere: Bim Grobi, La Gioia, China Imperial, 
Chez Edy... Piaţa e despărțită în două de linia de tramvai. Dacă e 
marți, joi sau sâmbătă aici puteți admira şi chiar cumpăra câteva 
cadouri pentru acasă din târgurile organizate aici. Traversăm linia 
de tramvai pe lângă Kafigturm, vis a vis, în cealaltă jumătate a pieţii 
unde au loc în zile special aprobate de primărie descinderile 
fermierilor cu produse proaspete şi preţuri pe măsură. În capătul ei, 
o fântână medievală afişează un nobil cu nelipsitul urs - de data asta 
în lanţ, aflată lângă colțul şahistilor, un pătrat desenat special pentru 
amatori, prilej de aprinse mize bahice. De reținut amplasarea aici a 
câtorva sedii de bănci însoțite de bancomate: Credit Suisse, 
BEKB/BCBE, UBS şi PostFinance. 

Trecem pe sub Kafigturm, cândva folosit ca închisoare şi pe 
sub arcade medievale, admirăm vitrinele moderne ale magazinelor 
de pe Marktgasse: Claire's, Orsay, Beldona, Reinhard — cunoscut 
pentru produsele de patiserie, Tally Weijl, Migros, Denner, 
S.Olivier, celebrul Ciolina, Chat Noir, Dosenbach, Bata şi 
Wartmann în frumoasa clădire Kaiserhaus afişând pe faţadă o breslă 
a cărei reprezentare e un leu cu o coroană pe cap. 

Continuăm vizita pe Marktgasse şi admirăm o alegorie pe 
tema cumpătării: o fântână reprezentând-o pe Anna Seilerbrunnen, 
cu un ulcior cu apă în mână, care a înființat primul spital din oraş, 

construită în 1543, iar apoi fântâna reprezentând un căpitan cu steag 
şi sabie, un omagiu adus unui comandant de trupe din 1543, care 
poartă între picioare un urs cu arma la ochi semnificând bunul 
trăgaci. 

La stânga, în Kornhauplatz — descoperim unul dintre cele mai 
controversate monumente medievale, Kindlifresserbrunnen, fântâna 
Căpcăunului, realizată în 1545, care adesea le provoacă celor mici 
coşmaruri prin realismul execuției: căpcăunul îşi morfăie porția de 
copii mici! Trebuie vizitat aici Kornhaus, pe vremuri grânarul 
Bernei, azi o clădire cu birouri moderne şi un restaurant cu o 
atmosferă medievală, cu arcade şi desene vechi puse în valoare de 
lumina clarobscură a gingaşelor candelabre. 

În spatele clădirii se mai păstrează încă vechiul pavaj din 
piatră pe care sunt înscrise numele celor care le-au montat. În faţă, 
spre dreapta, se află cea mai veche biserică din oraş, Franzosische 
Kirche, biserica franceză, la origine o mănăstire dominicană cu 
interiorul datând din anul 1302 şi o frescă pictată din 1495. Vis a 
vis este hotelul Berna de 4 stele, elegant în interior dar păstrând la 
exterior arhitectura veche. 

Lângă Kornhaus se află clădirea teatrului, una din cele mai 
bune săli ca dotare tehnică din Europa, iar vis a vis, un mic parc 
găzduieşte statuia ecvestră a lui von Erlach înconjurată de 4 urşi din 
bronz. Excelentă realizare! 

Ne întoarcem în Marktgasse şi înainte de a porni pe 
Kramgasse trecem pe sub primul zid de apărare al oraşului, un turn 
cu ceas, Zytelogge, simbol al oraşului alături de ursul cocoşat. Fiind 
prea devreme, este bine să ne întoarcem la 12 fară 10, ora de vârf, 
când turiştii se adună aici pentru a urmării un adevărat spectacol, 
drept mulţumire pentru orele petrecute pe caldarâmul vechi al 
străzilor. 

Trecem prin pasaje cu arcade şi admirăm fântânile: 
Zahringen, operă a lui Hans Hiltbrand dedicată de bernezi în 1542 
lui Berchtold al V-lea, fondatorul oraşului, un urs în armură ţinând 
un stindard în mâna stângă şi având la bază textele: Statt Bern 
gestift im iar 1191, Berchtold Herzog von Zeringen hat die, 

Liberam condi dit ano MCLXXXXI, Berchtold DVS DVX 
Zeringen Ber nam, şi o altă fântână din 1544 — o copie după o 
statuie înfățişându-l pe Samson. 

Urmând tramvaiele pe strada largă bordată cu arcade 
admirăm uluitoarea arhitectură a oraşului şi multitudinea de 
steaguri. 

Kramgasse este o stradă veche plină de case ale breslelor, 
unele chiar din secolul al XVIII-lea. Că este aşa ne-o amintesc 
statuile montate pe fațade reprezentând ghildele tradiționale ale 
meşteşugarilor. Un maur îi reprezintă pe ţesători, tâmplarul cu topor 
pe cei ce se îndeletniceau cu prelucrarea lemnului, iar o maimuţă pe 
zidari şi pietrari. 

Pe sub arcade, la numărul 49, este casa unde a locuit şi lucrat 
Albert Einstein împreună cu soția sa Milena Maric. Aici, la etajul II, 
între 1903-1905 la numai 26 de ani, după ce absolvise cu câţiva ani 
înainte Institutul Tehnologic din Zurich, Einstein a publicat teoria 
relativităţii care a dat o nouă viziune asupra lumii prin 
revoluţionarea conceptului despre timp, pe care-l credeam absolut! 

Specialiştii plasează casa Einstein ca patrimoniu cultural 
mondial. Este vorba despre locul unde publicul are acces în 
universul celui ce a descoperit caracterul cuantic al luminii pentru 
care a primit după 16 ani, în 1921 — premiul Nobel: obiecte, 
documente filmate, cele mai importante realizări ştiinţifice şi chiar 
un voiaj virtual în cosmos. 

Nicăieri în lume nu vezi atâtea case atât de bine conservate ca 
la Berna. Case cu o valoare patrimonială excepţională de peste 
patru-cinci sute de ani. 

Poate că aşa ar fi arătat şi Sighişoara azi! Aşa mică cum se 
prezintă azi Sighişoara îți poți uşor imagina dacă te afli la Berna 
cum poate arătau odată Braşovul sau Sibiul! 

Kreuzgasse. O străduţă îngustă perpendiculară pe Kramgasse 
ne conduce spre Rathaus — Primăria, o clădire ridicată între 1406- 
1417 care are în faţă fântâna drapelului cu stema cantonului — ursul 
cocoşat — construită în 1542, statuia reprezentând imaginea unui 
stegar local în armură. Binenţeles, un urs stă la picioarele lui! 

În stânga Primăriei se înalţă impunătoare catedrala Sfântul 
Petru şi Pavel construită în 1858, prima biserică catolică deschisă în 
Berna de la Reformă. Tot aici, pe Kreuzgasse, se află un magazin în 
care funcţionează o farmacie încă din 1571. 

Revenim în Kramgasse şi mergem în dreapta, tot pe 
Kreuzgasse, unde drumul ne conduce către cea mai importantă 
catedrală a Elveţiei, Munster, construită în stilul goticului târziu şi 
având un turn impresionant, cel mai înalt din Elveţia. Munsterplatz, 
piaţa unde se găseşte catedrala este înconjurată de clădiri baroce şi 
are în faţă o fântână, de dată mai recentă, 1792 cu Moise amintind a 
doua poruncă. Costrucţia catedralei începe în 1421 de către 
meşterul zidar Matthaus Ensinger din Strasbourg, dar prima biserică 
a fost ridicată aici odată cu fondarea oraşului, fiind menţionată într- 
un document din 1124. Era atât de spațioasă încât se spunea că ar fi 
încăput în ea jumătate din populaţia Bernei. Catolică la început, în 
timpul reformei este transformată în biserică protestantă. Lucrările 
sunt finalizate timp de 25 de ani, între 1573-1598, iar nava şi turnul 
al cărui vârf se află la 100 de metri înălțime, face din Munster cea 
mai înaltă catedrală din Elveţia. Portalul principal de la intrare 
reprezintă o Judecată de Apoi finalizată în 1490. O magnifică 
compoziție de 234 de sculpturi dintre care s-au păstrat 170 dintre 
cele originale, 47 din elementele mari fiind înlocuite în anul 1964 
de copii, originalele fiind păstrate la muzeul de istorie. Portalul îi 
împarte pe cei judecați în două - la dreapta cei damnaţi, diavoli 
verzi cu gurile căscate umplu iadul, iar la stânga cei mântuiţi, îngeri 
vioi cu părul auriu umplu raiul şi este un miracol că această operă 
de artă deosebit de expresivă nu a fost distrusă în perioada 
Reformei. În centru se găseste Justiţia, înconjurată de îngeri, iar 
deasupra ei arhanghelul Mihail. 

Interiorul catedralei este pe măsura exteriorului: masiv, atent 
construit şi cu decorațiuni impresionante. Stranele pentru cor, 
datând din 1520, sunt sculptate minuţios cu chipurile profeților şi 
scene din viața cotidiană. De remarcat vitraliile din interior, din 
secolul al XV-lea, cu simboluri heraldice locale şi iconografii 
creştine. În faţă, către dreapta, un întreg vitraliu dezvăluie o obsesie 

macabră a artiştilor medievali “dansul morții”, o alegorie despre 
universalitatea morții: dansul morții îi uneşte pe toți indiferent de 
poziția socială! Vitraliile dezvăluie oameni rătăciți, cheflii, jucători 
de cărți, schelete, pe deasupra cărora citim: ce sens are viața dacă l- 
ai părăsit pe Dumnezeu? Nu poți ajunge în ceruri astfel! 

O scară îngustă, cu 254 de trepte roase din piatră te duce în 
vârful turnului, la 100 de metri, unde poți admira o frumoasă 
privelişte şi cel mai mare clopot din Elvetia, turnat în 1611, cu o 
greutate de peste 10 tone. 

Parcul de lângă catedrală, Munsterplattform, construit în 
1334 pe o terasă timp de 100 de ani, la mare înălțime de malul 
râului Aare, are o reputație nedorită pentru că de aici erau aruncate 
în apă icoanele catolice în timpul Reformei. Acum este locul 
promenadelor printre castani şi al relaxării pe bănci, oferind o 
privelişte deosebită cu panorama dealului Gurten, muzeul de istorie, 
apoi Parlamentul, hotel Bellevue, Cazinoul şi râul Aare. Jos, la 
malul râului, pe o terasă special amenajată se poate servi o cafea 
lângă valurile zbuciumate din apropierea unei mascote a ursului 
cocoşat. Vara, în parcul de pe platforma catedralei, sunt târguri ale 
artiştilor plastici. 

Imediat cum ai ieşit din parc, pe strada Junkerngasse la 
numărul 47 se află Prefectura, o clădire la fel de modestă cu cele 
aflate în apropierea ei, toate vechi şi restaurate de parcă ar fi noi. 
Casa a aparținut familiei von Erlach şi aici s-au ţinut primele 
sesiuni ale Parlamentului până la construirea acestuia. În faţa ei se 
află o fântână veche din piatră care are în vârf un leu cu o lance şi 
un scut. 

Alături sunt câteva case interesante cu desene de la 1806 şi 
embleme heraldice: reținem casa de la numărul 51 în care a locuit 
pictorul Albreht von Haller între 1708-1777. Alte case au scris pe 
faţadă că proprietarul şi urmaşii vor locui pe veci, stăpâni ai acestor 
case, tipic elvețiene, cu etaje din lemn. Strada Kramgasse continuă 
de data aceasta sub numele de Gerechtigkeitsgasse, cele două fiind 
tăiate de Kreuzgasse. Întâlnim aici o spectaculoasă fântână a 
balanței construită în 1543 cu o alegorie interesantă: o femeie legată 

la ochi, cu sabia în mâna dreaptă şi balanța în stânga; în jurul ei 
colcăie tot felul de indivizi dubioşi. 

Proprietarii casei de la numărul 22 de pe partea opusă se pare 
că se ocupau cu pictura pentru că desenul afişat înfăţişează o scenă 
ce reprezintă trecerea omului prin viaţă, de la naştere până la 
moarte, iar textul de deasupra spune că nu există nici un răspuns la 
întrebarea: ce este viața? ȘI, ca un făcut, ea se află pe strada 
Justiţiei! 

Urmând strada principală ajungem în aşa numitul colț de jos, 
la podul Nydegg, unde în dreapta se află Barengraben, grota urşilor, 
o atracție turistică de primă importanță cu o faimă puţin 
înfricoşătoare dat fiindcă aici erau crescuţi urşi fioroşi, “simbol al 
Bernei”, încă din secolul XVI. Astăzi, mascota oraşului, bătrânul 
urs cocoşat, cerşind morcovi de la copii, se află aici pentru a distra 
vizitatori din întreaga lume, bucurându-se pentru o clipă de apariția 
lui misterioasă, ca de o întoarcere în copilărie! 

În spatele grotei se află vechiul depou al tramvaielor ce 
adăposteşte în prezent centrul de informații turistice şi un 
restaurant. 

Zona se află în reconstrucție, municipalitatea dorind să 
transforme malul drept al râului Aare într-o plăcută promenadă, 
încă o bucurie pentru bernezi şi turişti: o esplanadă unde se vor 
plimba printre urşi aflaţi în libertate pe aleile teraselor special 
amenajate. Azi ea este finalizată şi este zona cea mai vizitată. Nu 
numai turişti vin aici să se minuneze de joaca urşilor în fiecare zi ci 
şi bernezi la sfârşit de săptămână. 

De pe podul Nydegg se coboară în cartierul Matte, cea mai 
veche parte a oraşului unde se întâlnesc străzile Postgasse, 
Gerechtigkeitsgasse şi Junkerngasse. Aici a descins şi întemeietorul 
oraşului în 1191, ridicând castelul Nydegg, distrus la jumătatea 
secolului al XIII-lea. Azi doar o mică parte din fundaţiile masive 
amintesc de existenţa lui. 

Biserica protestantă, aflată jos lângă piciorul stâng al podului 
este din punct de vedere arhitectural un amestec de stiluri şi 
elemente adăugate ulterior clădirii construite în 1341. Tocmai 

pentru acest melanj este interesantă. În fața bisericii se găseste o 
curte interioară şi o fântână care odinioară se găsea chiar în 
interiorul castelului. La intrare, o frumoasă statuie a lui Zahringen 
cu ursul alături completează farmecul locului amintind din nou 
legenda numelui oraşului când Berchtold al V-lea în 1191 a stabilit 
că-l va numi după primul animal întâlnit, acesta fiind ursul bernez. 

Pornind de aici pe Lauferplatz ne aflăm în fața unei alte 
fântâni cu o statuie reprezentând un nobil cu alura unui mesager 
purtând lance şi spadă, construită în 1545. Ursul este prezent şi el 
între picioarele mesagerului. O altă fântână reprezentând pe David a 
fost construită în piața Bumplitz în anul 1729 dar a fost distrusă în 
1919! 

După ce trecem podul Nydegg, în stânga, sus spre deal, o 
potecă te conduce spre Rosengarten, o grădină cu trandafiri atent 
îngrijită, de unde poți admira o privelişte încântătoare a oraşului: 
râul Aare, podurile, străzile vechi, Munster, Muzeul de istorie, hotel 
Bellvue, Bundeshaus, dealul Gurten şi, dacă avem noroc, când e 
senin, Alpii, înveşmântați de zăpada veşnică, chiar vara! 

Azi în casa de vis a vis de hotel funcționează înalta societate 
din Berna cu membri din vechea nobilime. 

Râul Aare are 295 Km, izvorăşte din masivul Gotthard şi are 
culoarea mării, albastră, cu valuri învolburate semănând cu Oltul 
zbuciumat de altădată, ale cărui valuri izbeau zidul vechi al 
mănăstirii Cozia. Este considerat de către localnici ca unul din 
simbolurile capitalei, o baie în el fiind deajuns pentru a fi considerat 
bernez! Foarte interesant parcursul lui Aare care se varsă în lacul 
Brienz străbate lacul Thun şi renaşte din el urmând cursul până în 
capitală unde înconjoară vechiul oraş apoi continuă drumul său 
sinuos vărsându-se în micul lac Wohlensee pentru ca apoi să ajungă 
la mijlocul lacului Biel de unde renaşte a doua oară la capătul lui 
prin părăsirea lacului la Nidau, trece prin Solothurn, Olten şi Aarau 
ajungâng la Brugg unde se uneşte cu Reuss şi Limat devenind în 
final afluent al Rhinului la granița de nord cu Germania lângă 
localitatea Koblenz. 

Coborâm la grota urşilor şi urcând pe strada din spatele 
fântânii cu obelisc se ajunge la casa unde a trăit pictorul 
expresionist Paul Klee, pe Obstbergweg, la numărul 6, în mijloc, 
veche din 1893 şi cumpărată de părinţi în 1898. La etajul I era 
camera lui Paul care revine şi locuieşte aici după Munchen, din 
1902 până la căsătoria din 1906 cu soția sa Lili, profesoară de pian. 
Verile le petrece împreună cu fiul său Felix, născut în 1907. În 1915 
se stabileşte la Munchen, centrul artelor moderne. După emigrarea 
din 1933 locuieşte din nou aici pentru o scurtă perioadă de timp. 
Profesor, scriitor, grafician, Paul Klee a fost unul dintre cei mai 
importanţi artişti ai secolului XX, precum şi un teoretician al artei, 
considerat un model şi o sursă de inspirație pentru tinerele generaţii. 
Născut în Elvetia, Klee avea să îmbine în creația sa influenţe 
diverse, de la arta primitivă la suprarealism şi cubism. Crescut într- 
o familie înstărită, a luat lecţii de muzică, fiind un talentat violonist. 

Primele sale lucrări sunt compoziţii de grafică şi gravuri ce 
combină elemente satirice, groteşti şi suprarealiste, demonstrând 
influenţa lui Goya şi Ensor. 

După căsătoria cu pianista Lili Stumpf, Klee se stabileşte la 
Munchen, unde prietenia cu Wassily Kandisky şi August Macke îl 
determină să se alăture grupului expresionist Der Blaue Reiter. Un 
punct crucial în cariera lui a fost vizita în Tunisia din 1914, alături 
de August Macke şi Luis Molliet. Fascinat de vitalitatea şi culorile 
întâlnite acolo, îşi schimbă stilul, realizând compoziţii pline de 
culoare, asemănătoare mozaicurilor pe care le văzuse în perioada 
petrecută în Italia în 1902, unde descoperă arta bizantină. 

Limbajul său artistic complex, incluzând adesea litere şi 
cifre, crează o manieră personală şi stranie. 

După primul război mondial Klee a predat la şcoala Bauhaus, 
unde a fost coleg cu prietenul său Kandisky. Publică în 1925 unul 
dintre cele mai interesante dintre eseurile sale de teorie a artei, 
Carnet pedagogic, în care încercă să definească şi să analizeze 
elementele vizuale principale şi metodele de aplicare a acestora. 
Din 1931 începe să predea la academia din Dusseldorf, dar este 
concediat de guvernul nazist, fiind trecut pe lista “artiştilor 

degenerați”. Pleacă în 1933 în Elveţia, unde se îmbolnăvește grav, 
lucrează cu dificultate, într-un stil marcat de linii groase, întunecate, 
inspirându-se cel mai des din propria viziunea asupra războiului şi a 
morții. Moare în 1940, după ce reuşise cu greu să termine ultimele 
sale lucrări. 

Coborâm acum spre podul Nydegg şi ne întoarcem spre 
turnul cu ceas Zytglogge. În drum revedem fântâna balanței, casele 
vechi, statuile, fântânile, vitrinele de sub arcade, iar pe strada 
paralelă, Munstergasse, admirăm o casă veche cu un interesant 
balcon pe 4 etaje susținut de un monstru cu limba scoasă. 

La turnul cu ceas poposim la ora 12 fără 10 când aici se 
adună turişti din întreaga lume pentru a admira figurinele în acțiune. 

Turnul a fost construit în 1191 ca poartă vestică şi are un 
masiv ceas cu un calendar astrologic încă din 1530 când pe acele 
vremuri toate ceasurile din oraş erau potrivite după el. Trecem pe 
sub turn şi admirăm 4 picturi cu scene vechi, unul având drept 
subiect acordarea oraşului Berna a statutului de oraş liber de către 
Frederic al II-lea în 1218 şi un altul cu o scenă din 1191 având în 
stânga pe întemeietor, Berchtold al V-lea, Duce de Zahringen. 

Zytglogge — un turn cu ceas de dimensiuni impresionante şi o 
arhitectură aparte semănând copleşitor cu cel din Stare Mesto de la 
Praga(poate cel mai frumos oraş european unde te poți pierde uşor 
printre străduțele sale medievale) — a fost construit la început din 
lemn la poarta de vest a Bernei între 1218-1220, marcând prima 
poartă vestică a oraşului. Odată cu expansiunea oraşului finalizată 
în 1256 prin construirea turnului Kafigturm, turnul cu ceas a fost 
abandonat şi distrus în incediul din 1405 dar avea să fie reconstruit 
din piatră şi împodobit cu un frumos ceas ce va fi înlocuit cu un 
altul cu un mecanism complicat, o adevărată bijuterie tehnică 
realizată de Caspar Brunner în 1530 ce fascinează şi azi, şi de 
atunci funcționează fără oprire anunțând cele 12 ore ale zilei. 

Sub ceas se află un zodiac ce afişează ziua săptămânii, fazele 
lunii şi ale soarelui în timp ce, cu 4 minute înainte de ora fixă, 
strigătul unui cocoş dă semnalul de începere al declanşării 
complicatelor mecanisme ce acționează la comandă câteva figurine 

într-un spectacol nemaiîntâlnit: şapte urşi, cu coroană pe cap, stând 
pe cal, bătând toba şi alții cu arme şi instrumente muzicale se mişcă 
în cerc la semnalul unui bufon aflat deasupra, dansând, în timp ce 
cu mâinile bate clopotele mici aşezate deasupra lui Chronos ce 
măsoară cu o clepsidră timpul scurs până la ora exactă, încadratat 
de un alt urs ce mişcă lancea din mâna dreaptă. Abia după ce acest 
spectacol se încheie ochii turiştilor adunaţi aici se îndreaptă către 
acoperişul turnului unde un cavaler auriu bate orele cu un ciocan 
puternic. După alte patru minute turiştii sunt treziți din magie 
printr-un alt strigăt al cocoşului ce anunţă finalul unui spectacol 
cuceritor! 

La Berna, capitala ţării cu producția cea mai valoroasă în 
materie de ceasuri, aproape că nici nu-ţi folosesc pentru că toate 
clopotele bisericilor anunţă timpul exact din sfert în sfert de oră! 
Trebuie să ştii numai că la primul sfert se bate o dată, la jumătatea 
orei se bate de două ori, la fără un sfert de trei ori iar la fix sunt 4 
bătăi urmate imediat de un număr de bătăi egal cu cel al orei exacte. 

Nicăieri în lume ca aici la Berna n-ai să vezi turişti rămaşi cu 
gura căscată la aceste surprinzătoare întoarceri la copilărie: ceasul 
mecanic, urşii de la grotă şi baia în râul Aare! Turnul poate fi vizitat 
urcând trepte ce duc până în vârf, acolo unde priveliştea este o 
încântare. 

În stânga, drumul urmează linia de tramvai către Cazinou, o 
clădire impunătoare aflată lângă podul Kirchenfeld. Aici, de ziua 
națională a României, | Decembrie 2008, într-o atmosferă tipic 
românească, alături de diplomaţii străini acreditați la Berna, 
Gheorghe Zamfir şi-a încheiat concertul festiv cu impresionantul 
imn Deşteaptă-te române! A fost o seară de neuitat. 

Din mijlocul podului poţi admira frumoasa clădire a 
muzeului de istorie şi în depărtare, dealul local Gurten, apoi zidurile 
Munsterului, vechiul cartier Matte, pe stânga, iar în dreapta cartierul 
Marzili cu splendida clădire a Parlamentului, hotelul Bellevue, şi 
dacă este senin — o admirabilă panoramă a Alpilor, un adevărat 
decor de operă. 

Marzili şi Matte, în trecut zone muncitoreşti, se întind 
de-alungul mătcii sinuoase a râului Aare, jos, la 50 de metri sub 
podul Kirchenfeld construit în 1883, în stânga Matte, cu o clădire 
cu ceas în centrul pieței unde se desfăşoară din mai până în 
octombrie un târg de antichități uşor îndoielnice iar în dreapta 
Marzili, cu piscine în aer liber lângă râul Aare unde bernezii aleargă 
după o zi cu soare când apa râului atinge rareori 16 grade şi atunci 
zic că “vara a fost ieri”! Ei nu se opresc însă până târziu în toamnă, 
o baie în râu dovedindu-ți tinerețea! 

Aici, într-un parc cu piscine bine îngrijite zilnic, 
municipalitatea a dăruit — gratis! — încă o surpriză bernezilor care 
sosesc aici vara la întâlnirea cu valurile albastre ale învolburatului 
râu. Se spune că dacă ai făcut numai o baie în Aare unde apa rar 
atinge 17 grade, eşti deja bernez! 

Toate aceste zone pot fi străbătute pe jos cu uşurinţă, dar în 
Marzili şi Matte s-ar putea să preferați să urmaţi exemplul 
localnicilor: coborâți pe jos şi apoi luaţi un mijloc de transport ori 
trenulețul vechi, cel mai scurt traseu public din Europa, lung de 106 
metri ce leagă Bundeshauss, palatul Parlamentului, de cartierul 
Marzili. 

La capătul podului Kirchenfeld se află Helvetiaplatz, 
sinonimă cu piața muzeele, fiind locul unde se întâlnesc cele mai 
multe dintre ele, fiecare cu o anume specificitate. 

Pentru o vizită de doar o zi ne putem mulţumi cu ceea ce am 
văzut până aici! 

Dacă dispuneţi de câteva zile trebuie neapărat să vizitaţi 
emblematicele muzee din Berna aflate la capătul podului 
Kurchenfeld, în Helvetiaplatz, sinonimă cu piața muzeele, locul 
unde se întâlnesc cele mai multe dintre ele, fiecare cu o anume 
specificitate. 

Nu mi-a fost uşor în cei 12 ani petrecuți departe de ţară, în 
India, la Bombay şi New Delhi ori în Egipt, la Cairo, dar nu am 
făcut din asta o tragedie, ci dimpotrivă am reuşit să înteleg 
civilizațiile vechi şi noi respectând tradițiile, înțelegând istoria, 
regulile şi simțămintele indienilor şi egiptenilor, mai ales că un 

diplomat trebuie să împlinească un rol patriotic în care politica 
primează, dar care trebuie să servească mai întâi interesul țării şi să 
se raporteze la relațiile internaționale. 

Studiile şi impresiile asupra acestor copleşitoare civilizații 
timp de peste 8 ani m-au ajutat să înfirip la Cairo câteva dintre 
cărțile dedicate viitorilor turişti români, Indiei, şi Impresii de 
călătorie cărora li se alătură ediția a doua la Mirajul civilizațiilor şi 
fascinația muzeelor, scris la Berna ce adăugă celor peste 90 de 
muzee descrise, unele dintre cele mai mari din lume, am numit aici 
Ermitaj, Luvru, British Museum, Tower of London, Victoria & 
Albert, Tate Gallery, Versailles, Musei Vaticani, Borghese, 
Pergamon, Albertino, Metropolitan si Brooklyn din New York - pe 
acelea din frumosul oraş medival Berna, aşezat pe malurile 
învolburatului râu Aare, cu ape albastre ca marea. 

Primul muzeu de aici, muzeul de istorie, se află la capătul 
podului Kirchenfeld. 

În fața muzeului, după ce am trecut pe podul înalt 
Kirchenfeld care leagă centrul de muzeu, ne întâmpină o fântână la 
baza monumentului “mamei Elveția”, un complex statuar 
impresionant cu o frumoasă femeie în centru şi scene din viața 
cotidiană, ridicat în urma deciziei din 1908 a Uniunii Telegrafice 
Internaționale de la Lisabona cu sprijinul statului francez. Uniunea 
Telegrafică Internațională a fost fondată la Paris în 1865. 
Monumentul este opera lui Giuseppe Ropmagnoli şi a fost terminat 
în 1922. 

Muzeul găzduieşte o colecție de tablouri şi sculpturi 
obişnuite aduse în urma victoriei asupra Burgundiei. Surprind aici 
magnificele tapiserii flamande medievale, precum “tapiseria celor o 
mie de flori”, piesa de rezistență a colecției, ultima dintr-un set de 
opt tapiserii, realizate în 1466 la Bruxelles şi furate de armatele din 
Berna în timpul războielor din anii 1476-1477, când locuitorii 
Bernei l-au alungat pe Carol Temerarul înapoi în Franța, arme şi 
armuri, blazoane şi stindarde, comori şi icoane bisericeşti, monezi şi 
medalii precum şi 47 dintre originalele sculpturilor Judecatei de 
Apoi de pe portalul marii catedrale. La mezanin, o inedită expoziţie 

islamică, are printre exponate o bogată colecție de arme, ceramică şi 
chiar un manechin purtând o uniformă de războinic din Turkistan, 
iar la subsol este o interesantă colecție cu tema "dansul morţii”, o 
adevărată obsesie a artiştilor medievali, întâlnită şi în Munster, în 
dreapta, lângă altar. 

Muzeul deţine copii ale picturilor din 1516-1517 ce decorau 
zidul mănăstirii dominicane din oraş, astăzi distruse. Este o înşiruire 
de 24 de imagini pline de viaţă, care vă vor infiora cu siguranţă, dar 
şi încânta prin fineţea execuţiei, chiar dacă sunt realizate în 1649. În 
altă parte a vastului subsol al muzeului sunt reproduse realist şi 
detaliat interioare ale locuinţelor din secolele XVII şi XVIII. 
Urcând spre nivelurile superioare admirăm portretele de epocă 
înfățişând 280 de țărani şi meşteşugari elveţieni, purtând veştminte 
tradiționale realizate la sfârşitul secolului al XVIII-lea. 

De aici mergând pe Thunstarasse 1 km ajungem la Nunţiul 
Apostolic care are în faţă o clădire veche transformată acum într-o 
fântână impresionantă: la baza ei apa curge în cascadă din gura unui 
leu. Din laterale apa ţâşneşte din alte două capete de lei şi perechi 
de şerpi încolăciţi. În faţa noastră se ridică o arhitectură barocă cu 
doi păuni auriţi care stau pe stâlpii unui balcon din grilaj aurit 
sprijinit de coaloane deasupra cărora stă scris în piatră: Musis et 
Patriae. Uşa din balcon, şi ea din grilaj aurit, are deasupra emblema 
Bernei — ursul brun pe un scut aurit. 

Doi lei în oglindă parcă păzesc întreaga compoziție care se 
termină în vârf cu statuia unui roman cu lance şi scut. Lateralele se 
termină cu două obeliscuri. 

Un alt muzeu, potrivit pentru un oraş aflat chiar lângă munți, 
muzeul alpin elveţian, prezintă toate aspectele vieţii din munţi, într- 
o manieră inteligentă şi nouă. De la turism la excursii şi viaţa celor 
care locuiesc în Alpi, fauna şi flora, impactul industriei asupra 
munţilor, nimic nu a fost uitat! Munţii sunt prezentaţi în cadrul 
muzeului prin intermediul imaginilor şi al machetelor detaliate. 

Muzeul de artă din Berna aflat în Helvetiaplatz la numărul 1, 
găzduieşte numeroase expoziţii de artă contemporană iar muzeul de 
istorie naturală din Bernastrasse numărul 15 are cea mai mare 

colecție de diorame din Europa, tablouri de mari dimensiuni 
alcătuite din mai multe planuri care sub efectul unui joc de lumini 
dau senzația realității. Mai sunt de admirat aici vasta colecție de 
minerale, dar şi un exponat aparte: “Barry”, un St. Bernard împăiat, 
cu celebrul butoiaş de rachiu la gât. Pe Helvetiastrasse, la numărul 
16, muzeul comunicațiilor, prezintă evoluția media şi a 
comunicațiilor de la timbrele poştale la primele telefoane şi până la 
magia de azi a internetului. 

Pentru gurmanzi Berna mai ascunde o surpriză pe 
Langgasstrasse, la numărul 49a. Aici este clădirea Unitobler, 
fabrica unde se producea celebra şi delicioasa ciocolată Toblerone. 
Astăzi ciocolata este produsă în altă parte, lângă Berna, iar clădirea 
este folosită de Universitatea din oraş. 

Pe Hodlerstrasse la numărul 8-12, la mică distanţă de gară, se 
află Kunstmuzeum — principalul muzeu de artă ce găzduieşte pe 
lângă lucrările lui Paul Klee, uimitoare alegorii, peisaje şi portrete 
semnate Ferdinand Hodler, lucrări de Stauffer, Anker şi Kocking. 

Din păcate, cea mai mare parte a celor peste 2000 de piese 
din colecția Paul Klee sunt în depozitele muzeului, aşa că nu veți 
avea prilejul să le puteţi admira. Pe lângă operele lui Paul Klee şi a 
altor pictori elvețieni, putem admira aici numeroase opere semante 
de Fra Angelico, Cezanne, Matisse, Picasso, Roualt, Kandisky, 
Modigliani, Giacometti, Pollock, Rothko, Miro şi mulți alții, 
majoritatea prezentate în expoziții permanente. Nici artiştii 
contemporani nu au fost uitaţi, fiind preferaţi cei elveţieni. 

În apropiere este şi Frauen-Kunstforum, un mic muzeu 
dedicat pictoriţelor elveţiene contemporane, o inițiativă lăudabilă, 
completată de o cochetă cafenea şi o mică librărie. 

Pornind de la Consulară, din Brunadernstasse 20, pe 
Steinerstrasse sau Bockinstrasse se ajunge la un lac înconjurat de 
alei bordate cu flori ce te conduc la Complexul expozițional, 
Zentrum Paul Klee. Parcul se numeşte Serpentine Egelsee şi e un 
proiect comun al municipalității împreună cu grădina botanică din 
Berna şi câţiva arhitecţi de renume. În parc este o copie după o 
pictură a lui Paul Klee — Monument in Fruchthland(ținutul fertil). 

Drumul şerpuieşte printre pajişti cu oi păscând, o fermă cu ponei şi 
cai antrenați de fetele proprietarului — până la autostradă, unde se 
văd siluetele ondulate ale acoperişurilor Complexului Paul Klec, 
proiectat de Renzo Piano(autor al Centrului Pompidou şi faimosului 
aeroport pe mare Kansai), alcătuit din trei clădiri unde sunt expuse 
majoritatea dintre cele 4000 de opere ale celui mai prolific artist al 
Elveţiei. Aici se ţin conferinţe, recepții... 

Paul Klee, fiul artist al oraşului, în mod ironic, nu a fost 
cetățean elveţian în timpul vieții, deşi s-a născut la Berna şi a 
petrecut cea mai mare parte a vieţii sale în Elveţia. Naţionalitatea sa 
a fost impusă de aceea a tatălui care era german. 

Mersul cu bicicleta sau pe jos nu e o ciudăţenie în Elveţia 
după cum nu constituie o curiozitate faptul că cei 7 membri ai 
coaliției guvernamentale dintre care unul este pe rând preşedinte 
timp de un an trebuie să-şi asigure singuri locuinţa. De fapt nici 
măcar nu există o reşedinţă oficială şi este foarte probabil ca 
preşedintele Confederației Elveţiene să meargă la serviciu cu 
tramvaiul! În toate oraşele există centre de închiriat biciclete şi, un 
element specific, în Elveţia trenurile au vagoane speciale pentru 
transportul lor în mai toate destinațiile, pentru că aici ciclismul este 
mai mult decât un sport național! El este o obişnuinţă, peste tot în 
oraşe trasee speciale lor fiind marcate cu linie galbenă. Firesc, 
singurele drumuri interzise mersului pe bicicletă sunt autostrăzile. 

Printre minunatele lucruri întâlnite aici la Berna a fost 
întâlnirea cu acest miraculos râu Aare. O călătorie pe malul lui 
drept pe cheiul Dalmazi, imediat ce ai trecut podul cu acelaşi nume 
venind din Marzili, ne întoarce în copilărie: o întreagă poveste cu 
ponei, rațe, flamingo, pelicani, mistreți, capre, antilope. 
Municipalitatea a transformat malul râului într-o adevărată grădină 
zoologică, parcul Tierpark - Dahlholzii devenind o plimbare plăcută 
cu opriri pline de surprize şi amuzament mai ales pentru copii, iar 
pentru adulţi o petrecere de neuitat cu grătare amenajate chiar pe 
malul râului. 

În apropiere se află chempingul Eichholz un loc plăcut şi 
atrăgător, pe malul râului Aare, la doi paşi de centru, cu preţuri 

foarte atrăgătoare: pentru două persoane cu cort costă în jur de 25 
de franci iar o cameră cu trei paturi 30 de franci! De reţinut şi 
important pentru cei cu un buget destinat mai mult pentru intrarea la 
muzee ca şi faptul că oraşele elvețiene au piste speciale pentru 
biciclişti, chiar şi pe drumurile naționale. Mai mult, în oraşe sunt 
centre speciale pentru închirierea bicicletelor iar pentru distanţe 
mari poți călători chiar în tren cu ele! 

Malurile râului au poteci asfaltate special pentru biciclişti şi 
alergători, trepte care te conduc direct în apă, ştranduri cu intrare 
liberă, terenuri amenajate pentru volei, badmington, tenis, patinaj, 
schi... 

Sportul în Elveţia se practică de la cei mici - cărora li se 
cumpără biciclete fără pedale, tocmai pentru a se obişnui cu efortul 
- până la cei în vârstă, care se plimbă pe trotuare special amenajate 
aflate chiar pe lângă autostrăzi şi de foarte multe ori mi-a fost dat 
să-i surprind nu numai pe bicicletă dar şi pe trotinetă! 

La sfârşitul plimbării noastre urcăm în Elfenau, o zonă cu 
parcuri şi vile, uneori ferme de vaci, poteci şi plaiuri cu grătare 
special amenajate, dar şi străzi întregi cu sedii ale ambasadelor 
țărilor acreditate în Elveţia. 

De-alungul timpului, în excursiile prin ţările vizitate, peste 45 
din 4 continente, m-au fascinat sediile ambasadelor acreditate în 
țările respective, dar după periplul diplomatic din India şi Egipt, la 
New Delhi şi Cairo ele au constituit subiectul uneia dintre cărțile 
scrise la Cairo, “Impresii de călătorie”. Îmi aduc aminte ce plăcere 
era la New Delhi să străbați Shanti Path, unul din principalele 
bulevarde ale marii metropole, locul sediilor celor mai importante 
ambasade: Canada, Franţa, SUA, China, Anglia, RFG, Rusia, 
fiecare clădire dezvăluind personalitatea ţării prin afişarea 
arhitecturii, nemaivorbind de mărimea terenului marcând parcă prin 
aceasta şi importanţa locului în lume! Ambasada S.U.A. se întindea 
la New Delhi pe 3 străzi, un mic cartier, cu magazine şi chiar 
terenuri de sport în incintă. Urmau, bineînţeles, cele ale Rusiei, 
Chinei, Angliei, Germaniei, Franţei ...La fel de mari erau şi sediile 

din Cairo, Singapore, Colombo, Kuwait, Damasc, Amman, Beirut, 
Roma şi în toată Europa. 

Aici la Berna, sediile sunt modeste, semn că banul e cheltuit 
cu grijă. Impresionează sediile ambasadelor Cehiei, României, 
Italiei, Franţei, Suediei, Poloniei, Nunţiului Apostolic, Germaniei — 
singura cu un domeniu imens şi Serbiei, clădiri înconjurate de 
parcuri şi alei frumos întreținute unde se desfăşoară multe dintre 
recepții şi întâlniri culturale. Nu aceleaşi impresii lasă sediile noi, 
austere, ale Marii Britanii şi SUA. 

În apropiere de Berna în drumul către Zurich, la Grauholtz, 
ieşind spre Soloturn vizităm la Mooseedorf munumentul dedicat 
celor 1000 de elvețieni care au rezistat eroic unei supraarmate a lui 
Napoleon Bonaparte la 1798. O coloană întreruptă cu o coroană de 
lauri din piatră omagiază luptătorii care şi-au dat viaţa pe cmpul de 
lângă pădurea Grauholtz: printre ei şi un von Erlach care s-a salvat. 

Dacă aveţi la dispoziție o săptămână trebuie neapărat să 
vizitaţi împrejurimile Bernei. O excursie până la Affoltern, în zona 
Emmental, vă introduce în paradisul montan cu drumuri înguste, 
dar asfaltate până în vârful dealurilor înalte, şerpuind printre case 
vechi cu etaje din lemn, cu acoperişuri ondulate şi ziduri căptuşite 
ordonat cu lemne gata tăiate pentru la iarnă, cu vaci Siemental care 
pasc disciplinat şi ele pe pajişti dinainte pregătite de fermieri şi mai 
ales, n-o să credeţi - decât dacă ajungeţi sus în vârf, acolo unde sunt 
plasate mai toate satele elveţiene - în mirajul fabricării celebrului 
caşcaval, chiar în fața dumneavoastră! Alături de plăcerea de a 
gusta din peste 20 de feluri de caşcaval - dulce, sărat, cu nuci, cu 
alune şi cu tot felul de fructe, mai moale, mai tare ori mai uscat, în 
funcţie de timpul procesului de fabricaţie ce se întinde până la 2 ani 
pentru cel de înaltă calitate - asişti aici la toate etapele transformării 
laptelui, de la preluarea lui prin colectare de la săteni, singura în 
care intervine omul, până la obținerea produsului finit obținut prin 
asistarea cu mijloacele tehnicii moderne, calculatoarele! Pentru că, 
de la subsolul fabricu şi până la etaj, nu există decât un singur 
operator ce urmăreşte pe ecrane timpii şi temperatura operaţiunilor, 
restul procesului se desfăşoară automat prin conductele speciale ce 

conduc laptele spre diferitele faze. Abia la sfârşit se intervine 
manual pentru uscare prin întoarcerea roților mari de caşcaval de pe 
o parte pe alta şi, în final, când li se aplică eticheta cu un aparat 
special. lar dacă ai curiozitatea să vezi cum se pregătea caşcavalul 
pe vremuri, într-un ceaun, la foc încins din lemne, există în 
apropiere un muzeu aflat într-una din casele vechi unde şi azi un 
veteran încearcă să atragă turişti dornici să-şi pună pe el numele ca 
semn de amintire în schimbul cumpărării lui. 

Până la Affoltern, o oprire la Burgdorf vă destăinuie viaţa 
medievală menţinută între zidurile vechi ale castelului în timp ce 
vizitele la Biel/Bienne şi Neuchatel vă bine dispun cu atmosfera 
carnavalelor dacă întâmplător sunteţi acolo toamna când se culeg 
strugurii iar sătenii scot mustul în fața caselor şi vă energizează apoi 
pentru o călătorie spre Interlaken, oraşul dintre cele două lacuri, 
Brienz şi Thun, iar atmosfera mirifică a oraşelor Spiez şi Brienz nu 
vă dă răgazul să respiraţi pentru că, în drum spre Lausanne şi 
Geneva, primul lucru pe care îl veți vedea este superbul oraș 
Montreux cu o privelişte a lacului Leman încântătoare. Oraşul vechi 
păstrează şi se mândreşte cu nume precum Rousseau, Rilke, 
Mendelssohn sau Stravinsky, dar şi cu statuia starului muzicii pop 
Freddie Mercury, aflată chiar pe malul lacului. 

În drum spre castelul feudal Chillon aflat lângă Montreux, 
veţi trece prin câteva grădini de-a dreptul spectaculoase. Castelul a 
fost construit în 1160 iar din secolul XIII a fost casa contelui de 
Savoia. Aici au poposit faimoşii Victor Hugo şi Lord Byron care a 
scris “Prizonierul din Chillon”. 

Matterhorn-ul a fost cel care a făcut din Zermatt una dintre 
primele stațiuni alpine din Eveţia care şi-a câstigat de-a lungul 
anilor renumele mondial. Zermatt, situat la picioarele impunătorului 
Matterhorn, este o lume fără maşini. Maşinile electrice, săniile şi 
căruțele trase de cai sunt singurele mijloace de transport permise în 
această zonă. Pitorescul sat de munte este în zilele noastre cea mai 
importantă stațiune turistică. Odată ajunşi în Zermatt veţi avea timp 
să vizitaţi stațiunea şi multele sale magazine. Alt lucru pe care 
trebuie să-l faceţi este să luaţi trenul Gornergrat care urcă până la 

peste 3000 de metri, acolo unde veți fi copleşiți de priveliştea 
asupra muntelui Matterhorn care vă taie respirația. 

Având la dispoziție două săptămâni nu trebuie ratate muzeele 
din Geneva, Zurich, Basel, Lausanne şi Lucerna. 

Geneva — un oraş cosmopolit este sediul celor mai importante 
organizaţii internaţionale, al doilea după New York. Aici se află 
Palatul Naţiunilor şi un interesant muzeu internațional al Reformei 
cu o istorie de la origini şi până azi dar şi opera şi influenţa lui Jean 
Calvin, manuscrise şi cărți rare, gravuri şi tablouri. 

Zurich — inima comercială a Elveţiei, cu numeroase centre de 
cercetare din toată lumea datorită impozitelor mici practicate este 
cotat ca oraşul cu cea mai bună calitate a vieţii dar şi cel mai bogat 
oraş european. Considerată capitala culturală a Elveţiei, Zurich 
găzduieşte un număr impresionant de muzee dintre care se 
detaşează muzeul naţional al Elveţiei şi Kunsthaus. Basel — al 
doilea ca mărime după Zurich, concentrează aproape 40 de muzee, 
teatre, diferite galerii de artă contemporană şi clasică dintre care 
amintim muzeul de istorie naturală, muzeul de artă contemporană, 
muzeul muzicii şi muzeul arhitecturii elveţiene. Lausanne — un oraş 
universitar cu o mare diversitate culturală, gazdă a muzeului 
Olimpic, cel mai vizitat obiectiv turistic şi baletul Bejart, unul din 
cele mai renumite din lume. 

Mai mult, dacă doreşti o excursie completă trebuie adăugate 
vizite în fascinantul Grindelwald, extravagantele Gstaad, Crans 
Montana, Davos şi St. Moritz, extremul Adelboden — renumit prin 
pârtule sale de dificultate mare alese ca etapă a cupei mondiale de 
schi, Zurich — oraşul bancar şi St. Gallen cu impresionanta 
bibliotecă abaţială, Geneva — sediul organizațiilor internaţionale, cu 
inegalabila fântână Eaux Vives aflată pe lacul Leman, 
conservatorul, unde Dinu Lipatti a fost profesor în ultimii ani ai 
vieții şi Chene-Bourg unde e înmormântat, Lucerna - oraşul celor 
mai multe case cu picturi pe faţade, unde poţi admira de pe podul 
Capelei construit din lemn în 1333 râul Reuss ce se varsă în lac, 
Solothurn - un oraş renăscut pe ruinele unei fortărețe romane - unde 
ai impresia că te-ai rătăcit undeva în Italia când intri în catedrala 

Sfântului Urs construită de Gaetano Matteo şi Paolo Antonio Pisoni 
şi priveşti imensele fresce cu scene biblice realizate de Francesco 
Pozzi şi Domenico Corvi, Rutli acolo unde s-a semnat primul act al 
Confederației în 1291, Bellinzona şi Lugano unde ai ocazia să treci 
prin lungul tunel de 17 kilometri de la Saint Gotthard aflat la o 
înălțime de 2100 m ori cel de la St. Bernardino din apropiere aflat la 
2065 m înălțime sau cel mai înalt tunel, Saint Bernard, situat la 
2469 m care face trecerea în Italia prin Aosta la Torino. Pe drumul 
spre Milano de la Lucerna la Como sunt cele mai multe tuneluri şi 
parcă să te obişnuieşti cu ele se începe cu unul de numai 9,7 KM 
numit Serehisburghener, urmează Saint Gotthard de 17 Km şi se 
termină cu cel de lângă Lugano de 7,5 Km! În prezent se lucrează la 
cel mai mare tunel din Europa de 56 Km. 

Nu în ultimul rând, dacă nu v-au satisfăcut micile magazine 
din centrul Bernei, amatorii de Mall pot ajunge uşor la Westside, o 
construcție cu o arhitectură modernă realizată de Daniel Libeskind, 
cu peste 55 de buticuri, aflată în afara orașului, pe autostrada către 
Lausanne la numai 5 minute de mers cu maşina. 

Și pentru că Zahrigen a fost şi întemeietorul oraşului 
Fribourg în 1157 o vizită aici, într-o zonă unde se vorbeşte curent 
franceza, trebuie să înceapă la catedrala aflată în centru. Multe de 
aici seamănă cu Berna, înlocuind doar râul Aare cu Sarine. 

Continuăm spre Bulle, apoi trecem prin La Tour-de-Treme şi 
ajungem la Broc — unde vizităm fabrica de ciocolată Nestle, 
vizionăm un film cu istoria fabricii, o expoziție cu utilaje vechi, 
gustăm din mostrele de ciocolată, facem cumpărături. Ce bine că 
am vizitat-o, pentru că acum se plăteşte intrarea 10 franci. 

Charmey o zonă încântătoare cu ape termale în toate 
sezoanele şi iarna te întâmpină cu pârtii cât cuprinde, deşi orăşelul 
are numai 2000 de locuitori! Acelaşi lucru întâlnim şi la Les bain de 
la Gruyere. 

Să descoperim acum ținutul Berner Oberland unul din cele 
mai frumnoase şi căutate zone turistice, paradis al schiorilor şi 
fanaticilor excursionişti. În plimbările noastre vom porni din Berna 
către mai toate destinațiile din Elveţia. 

Către sud, la 25 Km de Berna se află oraşul Thun de unde 
râul Aare, după ce a trecut prin lacul Brienz renaşte din lacul Thun 
şi-şi continuă drumul spre capitală. Interlaken este oraşul dintre cele 
două lacuri Thun şi Brienz. La întoarcere spre oraşul Thun, vizităm 
cetatea construită de Zahringen în 1190 şi castelul Schadau devenit 
acum restaurant, înconjurăm lacul Thun, vizităm grota St. Beathus, 
oraşul Spiez, Brienz. 

Berner Oberland e regiunea renumită în pârtii de schi. Cele 
mai apropiate de capitală se află pe drumul spre Thun urmând 
autostrada până la primul tunel iar după 6 km ieşim la dreapta spre 
Zwiesimen, pe drumul național, lăsăm în stânga localitatea Wimmis 
cu un mic castel drept primărie acum, continuăm până la al doilea 
tunel şi după 2 km avem de ales să mergem înainte spre celebrele 
Zwiesimen şi Gstaad sau ieşim la stânga către pârtule de la 
Springenboden, Wiriehorn şi Grimialp. 

Dacă sunteți la Berna iarna este păcat să nu vizitaţi pârtiile 
din apropiere urmând autostrada spre Interlaken iar după numai 30 
de minute, după primul tunel o luați la dreapta spre Wimmis şi 
aproximativ încă doi kilometri după ce aţi trecut de al doilea tunel 
vă îndreptaţi spre stânga 7 Km pe un drum de ţară spre Wiriehorn şi 
apoi Grimmialp. 

Pârtia de la Wiriehorn e înconjurată de cabane unde puteți 
închiria un apartament cu numai 80 de franci. Alţi 7 kilometri şi 
drumul se termină la pârtia de la Grimmialp unde există şi o pârtie 
pentru începători. Pe acelaşi drum, însă mergând drept înainte 40 de 
kilometri, se ajunge la celebrele pârtii de la Zweizimmen şi 
extravagantul Gstaad. 

Mergem spre stațiunile cele mai apropiate de Berna, 
Winiehorn şi Grimialp aflate doar la o oră de mers! Intrăm în Berner 
Oberland prin Simmental. Trecem printr-un mic sat feremecător cu 
adevărate case elveţiene cu acoperişuri ondulate şi o mulțime de 

flori la balcoane din lemn. De fapt în toată Elveția casele sunt din 
lemn, cel mai ieftin şi la îndemă material de construcție. În general 
sunt casele vechi transmise din generație în generație, moştenite de 
la părinți. Cele mai vechi au lângă ziduri, sub streaşină lemne tăiate 
şi frumos aranjate, gata pregătite pentru iarnă. Primul sat mai mare 
Oey arată ca un mic orăşel cu stație de gară şi supermartketuri. Este 
zona Diemtigtal iar drumul de ţară asfaltat perfect şerpuieşte 
urmând valea unei pârâu de munte curat şi îngrijit, parcă am fi pe 
drumul de la Buşteni spre cabana Gura Diham. Este şi locul preferat 
pentru că aici totul seamănă ca acasă! Doar drumul e altfel, asfaltat! 
Parcurgem 7 Km până la Wiriehorn, prima oprire, unde e o pârtie 
abruptă dotată cu o telecabină la fel ca aceea de la pârtia Kalinderu 
din Buşteni. Pârtia însă e de două ori mai mare, centrele de închirire 
au iarna schiuri, clăpari, patrine, iar vara biciclete pentru traseele de 
munte. Sus, la jumătatea pârtiei se află câteva cabane mari, din 
lemn, de 3 etaje ale sătenilor din satul Entschwill cu apartamente 
puse la dispoziția turiştilor din străinătate. Vin aici pe lângă nemți, 
englezi, francezi şi turişti înstăriți din Africa de Sud. Preţul este de 
numai 80 de feranci un apartament de 3 camere cu tot confortul plus 
bucătărie, însă programările sunt făcute deja pe 3 ani. Ce e de 
reținut că satul se întinde până în crestele munţilor pe un drum 
asfaltat, e drept foarte îngust, până în casele loicalnicilor. Dacă 
cabanele seamănă cu cele din Predeal, casele din sat sunt modeste, 
în schimb fiecare gospodărie are vaci, oi, capre şi păsări. Şi mici 
tractoare şi maşini de oraş. 

Cea de-a doua staţiune, Grimialp se află la o distanţă de încă 
7 Km şi aici drumul asfaltat se termină. Însă vara excursioniştii pot 
urca pe poteci marcate iar iarna fondiştii sunt peste tot. Din nou o 
pârtie abruptă cu telecabine pentru urcat în vârf, dar aici există şi o 
pârtie pentru începători. Pentru 14 franci dacă ai echipament, poți 
cobori fără prea mari griji că n-ai să reuşeşti s-o străbaţi, petrecând 
o zi întreagă între 10 şi 16.00 coborând pe schi sau servind masa şi 
un vin fiert la restaurantele de aici Eggli si Spillgerten. Peisajul e 
încântător, iar puştii de 5-6 ani zburdă pe lângă tine cu iuţeală şi 

adesea fără bețe! În weekend pasionații coboară din vârf cu 
parapanta. Amatorii de patinaj au alături şi un patinuar artificial. 

Dacă doriţi pârtii perfermante trebuie să alegeţi Grindelwald, 
Zwiesimen, Gstaad, Crans Montana, Davos, Saint Moritz ori 
Adelboden. 

Înainte de Interlaken spre dreapta se ajunge într-un peisaj 
încântător la stațiunea Grindelwald, dotată cu multe pârtii la care 
ajungi cu telefericul sau trenuleţul pe cablu. 

De la Grindelwald sau Lauterbrunnen se merge cu trenul spre 
Kleine Scheidegg, 2061m la poalele vârfului Eiger 3970m, apoi 
prin stația intermediară Eismeer 3160m se ajunge la staţia cea mai 
înaltă din Europa, Jungfraujoch la 3454m, vârful Europei. De aici 
se vede cel mai mare ghețar din Europa, Aletsch de 23 km intrat în 
patrimoniul UNESCO. 

Din Interlaken se poate merge şi spre Wengen şi Muren de 
unde cu telecabina se ajunge la Schilthorn 2970m unde admirăm 
cea mai spectaculară panoramă de 360 de grade a întregii regiuni 
din primul restaurant rotativ din lume, de acolo de unde în iarna 
1967/68 s-au turnat scene cu James Bond pentrtu filmul “On her 
Majesty”s Secret Service”. 

Pornind din Berna, de data asta spre Frutigen suntem în drum 
către Crans Montana 114 Km, o staţiune renumită pentru pârtiile de 
schi intrate în circuitul campionatului mondial. Dar şi pentru 
cabanele răspândite pe culmile verzi vara, pline de zăpăda iarna. 

Spre sud, din Berna se poate ajunge la Sion, o localitate unde 
există un castel celebru. 

Al doilea centru al ONU după New York, Geneva este 
cartierul general al organizaţiilor internaționale, peste 200! Dar în 
Elveţia mai există şi federația internațională de hokei pe gheaţă, 
Comitetul Olimpic Internaţional de la Lausanne, Asociația 
internațională a federaților de fotbal FIFA de la Zurich, Forul 
economic mondial din Geneva cunoscut prin adunările anuale de la 
Davos.... 

La primărie te întâmpină un mozaic cu intrarea lui Caesar în 
Geneva din anul 58 î.e.n. La Conservator trecem prin sala unde se 

află încă pianul la care preda profesorul Dinu Lipatti. Sus la etaj o 
placă aminteşte perioada lui Lipatti aici. Pe lacul Leman admirăm 
Eaux Vives care înalță apa la 140 de metri, iar în apropiere vizităm 
magazinele de lux de pe celebra Rue du Rhone. Binențeles nu 
lipsesc magazinele de ceasuri cu faimoasele Patek Philippe, Cartier, 
Constantin Vacheron, Breguet, Longines, Mont Blanc, Montre, 
Frederic Constant, Hublot, Tissot şi Zenith ... 

Insula romantică Rousseau, numită după celebrul scriitor Jan 
Jaques Rousseau, oferă o privelişte excepțională. Lângă Plainpalais, 
un parc unde se ține talciocul, vizităm muzeul de ceasuri Patek 
Philippe, o istorie a orologeriei de 500 de ani. 

În apropiere de Geneva se află casa lui Dinu Lipatti de la 
Chene Bourg şi mormântul. 

Plecăm spre Versoix unde în piața centrală admirăm o două 
sculpturi de Berindei, doi motociclişti şi alta o aluzie la zgomotul 
avionelor. În 1990 l-am vizitat pe Rege la el acasă dar nu a fost 
posibilă o întâlnire dat fiindcă era bolnav. Aveam să-l întâlnesc în 
2004 la săbătorirea întrării României în NATO, la Bucureşti. 

În drum spre Lausanne putem să ne oprim la Aubonne unde e 
reşedinţa regelui acum. 

Din Geneva se trece în Franţa la Annency, Chamonix, Mont 
Blanc apoi pe latura de sud a lacului Leman vizităm la întoarcere 
Evian, trecem prin Montreux, vizităm castelul Chillon, Vevey 
înconjurând lacul Leman. Ne întoarcem pe valea Rhonului spre San 
Maurice, Martigny, zona vinurilor Chablais. Din Martigny putem să 
mergem către Franţa prin Chamonix, celebra staţiune montană de 
schi, sau în Italia, prin pasul St. Bernard, cel mai înalt, situat la 
2469 m înălţime, prin Aosta în drum spre Torino... 

Tot de la Berna se poate ajunge uşor la Biel Bienne, 35 km, 
un oraş cu o piaţetă medievală şi un castel frumos în centru. La 30 
de kilometri de Berna se află Solothurn, un oraş medieval cetate cu 
un turn cu ceas şi două catedrale minunate, unde te simţi ca în 
Italia. 

Trebuie spus că GPS-urile în Elveția nu funcționează ca în 
Franța unde îți anunță civilizat, din timp, chiar şi camerele video 

mobile. La 50 de kilometri pe autostrada spre Zurich, la Oensingen, 
unde vizităm castelul Balsthal, spre dreapta se merge către Lucerna 
şi Zug, iar la 55 de kilometri direcția este spre Basel. 

Nu poți lăsa nevizitat Neuchatel cu celebrele fabrici de 
ceasuri Patek Philip, Cartier, Breitling, Tag Heure, Jaquet Droz de 
la Chaux-le Fond, Mont Blanc, Montre, Tissot şi Zenith de la Le 
Locle aflate spre granița cu Franța. 

Spre vest, pe autostrada spre Lausanne după 25 de km ne 
îndreptăm către Neuchatel, cantonul unde se realizează celebrele 
ceasuri elvețiene, pe un drum național, de data asta până la 
autostrada ce leagă Biel-Bienne de Neuchatel. Din acelaşi loc la 
întoarcere vom porni spre alte direcții interesante: Murten, Gals şi 
Erlach, unele din cele mai vechi localități. De reținut că această 
zonă e bine să fie vizitată în septembrie odată cu festivalul vinului 
de la Neuchatel când formații de fanfare sosite din canton se întreg 
în a oferi publicului vizitator momente folclorice plăcute alături de 
degustări de must şi şnaps, preparate delicioase. Lângă ei ne 
delectează şi ecuadorienii emigrați aici sau sosiți special pentru un 
câştig de-o vară alături de asiatici cu tot felul de preparate... După o 
masă copioasă, de fiecare dată la taverna elvețienilor de sorginte 
italiană, cu preparate de mare: caracatiță, pornim spre Chaux-de- 
Fonds şi Le Locle aflate la granița cu Franța, intrând pe tărâmul 
fabricilor de ceasuri. Prima este Tag Heure la intrarea în Chaux-de- 
Fonds, urmează apoi Breitling, Jaquet Droz, Patek Philip şi Cartier 
aflate toate într-un compaund protejat chiar de UNESCO. Ce păcat 
însă că nu au magazine de prezentare, aici realizându-se numai 
componentele, montarea făcându-se la Geneva. 

Pe drumul de întoarcere de la Neuchatel, din rondul aflat 
lângă autostrada Berna — Lausanne ne îndreptăm către ținutul vechii 
familii von Erlach trecând prin satele Gals şi Erlach, două localități 
vechi de 1000 de ani. Că este aşa ne-o dovedesc chiar casele care 
poartă patina veche. Deşi drumul e secundar, asfaltul e perfect, 
casele îngrijite iar câmpurile lucrate în parcele parcă desenate. 
Ajungem la castelul Erlach vechi şi el de 1000 de ani, acum 
transformat în şcoală, cu săli de mese în încăperi restaurate după 

modelul vechi, una dintre ele — cea mare — fiind folosită drept sală 
de sport. Şi pentru că era sărbătoarea vinului am vizitat la parter un 
beci cu butoaie mari acum goale şi cazane în care se pregătea vinul 
de 1000 de litri. Pe pereţi mai sunt încă texte vechi rămase pe 
tencuială. 

Afară e atmosferă de sărbătoare pe o terasă care oferă o 
privelişte deosebită spre lacul Neuchatel cu pante pline de rânduri 
perfect paralele de viţă de vie. 

Ne întoarcem la rondul de dinainte de pe autostradă şi urmăm 
indicatorul Murten, un oraş vechi cu prima atestare din anul 515 
când era numit Muratum, aflat în ţinutul lacurilor(Neuchatel, 
Murten pe malul căruia se află şi Biel). 

Din 1013 Murten este atestat ca fortăreață căreia 1 se adaugă 
noi clădiri şi ziduri de apărare. 

Între 1159-1179 Berchtold al IV-lea, Duce de Zahringen, 
construieşte oraşul ca un bastion al cantonului Berna şi Fribourg, 
oraşul fiind recunoscut ca liber de împăratul german Frederic II. În 
1255 oraşul intră sub protecția Conţilor de Savoia, contele Pierre al 
II-lea de Savoia construieşte Castelul. 

În 1377 contele Amedee de Savoia confirmă privilegiile 
acordate ducelui Berchtold. Oraşul se dezvoltă în mijlocul unor 
ziduri puternice dat fiind că regele Conrad al IV-lea îi scuteşte pe 
nobili de taxe timp de patru ani dacă participă la construirea lui. 
Acest document mai există şi azi în arhivele oraşului. Castelul va fi 
trasformat în fortăreață din secolul XV, cu ziduri şi turnuri de 
apărare, folosit ca avanpost a celor din Berna şi Fribourg. 

După marele incendiu din 1416 oraşul e reconstruit din 
piatră, iar din 1475 îşi proclamă fidelitatea pentru Berna şi 
Fribourg. Cel mai important eveniment se întâmplă în 1476 când 
armata ducelui de Burgundia, Carol 'Temerarul, asediează şi e 
apărat de armata confederației. De atunci în fiecare an la 22 iunie e 
sărbătorită victoria. Pentru 300 de ani din 1484 oraşul e controlat de 
cele două state Berna şi Fribourg. În 1798 e invadat de francezi care 
distrug castelul, dar Napoleon îl redă cantonului Fribourg de care 
aparține şi azi. 

Se intră pe poarta Bernei construită în 1239 şi refăcută în 
1778 de Niklaus Hebler din Berna, autorul celebrului turn al 
ceasului, Zytgloggeturm. În interior, maşinăria ceasului mai 
funcționează şi azi din 1712 şi este fabricată de frații Ducommun 
din oraşul ceasurilor Chaux-de-Fonds. 

Principalul bulevard, bordat de clădiri vechi şi arcade păstrate 
din secolul XVII şi XVIII ce adăpostesc acum magazine moderne, 
ne conduce către castel. Folosit ca avanpost împotriva cuceritorilor, 
apoi ca spital în timpul revoluției, cazarmă şi închisoare pe timpul 
ocupării de către francezi, azi el e sediul prefecturii. Grădinile de 
aci oferă o splendidă privelişte asupra lacului Murten sau Morat, a 
munților Jura şi a ținutului Vully, cunoscut datorită excelentelor 
vinuri de la Mont Vully unde se produc specialități de riesling, 
merlot, Chardonnay, cabernet, pinot noir şi rose-ul de Vully de pe 
vremea celților. Multe din ele pot fi gustate toamna la culesul viilor 
după întoarcerea de la Festivalul vinului de la Neuchatel, urmând 
drumul chiar pe rute care poartă numele Pinot Noir, Chasselas, 
riviera vinului... 

Urmăm strada principală către Primărie, o clădire impozantă 
reconstruită în 1748 după ce a fost distrusă de incendiul din 1416. 

Alături se află biserica franceză construită în 1481 pe vechiul 
loc al capelei Sfânta Ecaterina. O placă comemorativă e pusă în 
onoarea reformatorului Guillaume Farel(1530). 

Biserica germană e construită în 1732 în stil baroc şi e 
închinată Sfintei Maria. 

Ne abatem şi spre oraşul Avenches, un sit vechi datând din 
vremea romanilor şi considerat de importanţă națională dat fiind că 
pe vremea ocupaţiei de către romani era capitala Elveţiei 
romane(secolul I î.e.n. — secolul V e.n.). În vremea aceea oraşul 
avea 20000 de locuitori şi se numea Aventicum. Admirăm vestigiile 
vechi rămase încă pe locul lor şi folosite azi în scop cultural: 
amfiteatrul, teatrul, băile termale, turnul Tornallaz. Muzeul roman 
aflat acum într-un turn medieval de lângă amfiteatrul roman 
găzduieşte o colecție de obiecte antice galo-romane, o copie a 
bustului lui Marc Aureliu din aur, sculpturi, mozaicuri... Castelul a 


"63 


Pr e v v A . > 
i Elveția — fortăreață de neînvins i 


fost construit la sfârşitul secolului XIII de către un preot din 
Lausanne. Biserica reformată a Mariei Magdalena este construită la 
sfârşitul secolului al XI-lea iar primăria e atestată din secolul XV. 
În curtea castelului se află bustul celebrului nobil născut aici, 
generalul de mai târziu Guisan şi un bust al pilotului Ernest 
Failoubaz cu brevetul cu numărul 1 din Elveţia. 

Lucerna — capitala unuia din cele mai vechi cantoane te 
întâmpină cu poduri vechi din lemn ce traversează râul Reuss care 
se varsă în partea sudică a lacului cu acelaşi nume şi renaşte din el 
exact în centrul oraşului, pentru ca apoi să-şi urmeze drumul către 
Brugg, acolo unde în 1386 Leopold III, duce de Austria, cheamă 
armatele, printre care şi valahi, ca să-i pedepsească pe elveţieni, 
acei munteni vânjoşi care mânuiau la fel de bine invincibila 
halebardă ca şi arbaleta. Că elveţieni erau viteji, cruzi, o dovedeşte 
înfrângerea habsburgilor la Sempach lângă Lucerna unde Leopold 
moare în luptă. Leopold făcea parte din a 10-a generaţie a familiei. 
Primele menţiuni despre habsburgi provin din anul 1020 când 
episcopul de Strasbourg, Werner şi fratele său Radbot au construit 
turnul alb — Habichtsburg pe malul râului Reuss. Descendenții lui 
Leopold, Werner şi Radbot au început să folosească numele 
leagănului familiei lor. Prin urmare ei erau cei de la Habichtsburg 
de Habsberc, pentru ca în cele din urmă să se ajungă la Habsburg. 
La mijlocul secolului XII domeniile lor s-au extins spre nord către 
Rin, dincolo de Pădurea Neagră dar şi spre sud în Elveţia. Prima 
construcție ecleziastică în Elveţia a fost ridicată la Muri în 1027 — 
abația Muri. Apoi, un secol mai târziu, au stăpânit pământuri de la 
Basel până la Lucerna. 

În sudul lacului Lucerna pe 35 de kilometri se află locul 
legendarului Wilhelm Tell şi localitatea Rutli acolo unde s-a semnat 
în 1291 jurământul celor trei confederați împotriva asupritorilor 
habsburgi. 

Înainte de a ajunge la Zurich poposim la Brugg îndreptându- 
ne spre locul Konigsfelden(câmpia regelui) unde se află capela 
familiei Habsburg, aproape de locul asasinării lui Albert de către un 
nepot al lui Rudolf, loan. Biserică franciscană din 1308 aflată la 

Brugg, în cantonul Aargau, aproape de Zurich, la Konigsfelden este 
capela familiei de Habsburg, locul unde se regăseşte identitatea lor 
dinastică. Albert şi Leopold s-au jertfit în slujba Domnului şi a 
familiei. Ferestrele şi vitraliile de aici întruchipează spiritul 
cavaleresc, virtuțile familiei Habsburg care au triumfat prin spirit 
religios, prin credinţă în tainele bisericii şi prin refugiul în tradițiile 
protectoare ale familiei. Moartea lui Leopold şi înmormântarea lui 
aici e comemorată printr-o succesiune de picturi ce împodobesc 
pereții bisericii şi ai camerei tezaurului. Ferestrele zvelte cu ogive 
constituie prima realizare documentară ilustrată într-o formă 
dramatică de maximă intensitate a legăturii simbolice pe care 
habsburgii doreau să o perpetueze. Multe dintre picturile de pe 
ferestre datează din perioada înmormântării lui Leopold. De 
construcţia capelei s-a ocupat soţia şi familia. În apropiere de 
Brugg, satul Habsburg găzduieşte castelul familiei, folosit în acele 
vremuri ca reşedinţă în Elveţia. 

Mănăstirea de la Konigsfelden se află în vicinătatea 
castelului de origine al habsburgilor din satul Habsburg, în mijlocul 
ruinelor romane de la Vindonisa, amintind de urmele esențiale 
lăsate de habsburgi în istorie şi anume asasinatul din | mai 1308 al 
regelui Albert I de Habsburg de către nepotul său loan de Swab. 
Văduva regină Elisabeta fondează aici o mănăstire princiară căreia 
îi dă numele de Konigsfelden. În 1311 se instalează aici 6 călugări. 
După moartea în 1313 a reginei, de mănăstire se ocupă fiica sa 
Agnes, regină a Ungariei, care are grijă de realizarea vitraliilor. 
După moartea sa în 1364 mănăstirea intră în declin, iar după 
cucerirea de către Berna în 1415 se rup legăturile cu fondatorii. 
Prima piatră a mănăstirii e pusă în 1310. Un mormânt din marmură 
neagră se află în centru păstrând un descendent până în 1807 când a 
fost transferat la Sf. Paul în Carintia. Părinții regelui asasinat sunt 
donatorii celebrelor vitralii din 1325-1330: patimile lui Cristos, 
Crucificarea şi Învierea, precursorii lui Isus, Sf. loan Botezătorul şi 
apostolul Paul, martiriul Sfintei Ecaterina, moartea şi venerarea 
Sfintei Marii. 

În 1173 habsburgii moştenesc dreptul asupra oraşelor 
Semoach şi Willisan. Apoi şi îndepărtatele Schweiz şi Nidelwalden 
ca şi Zurich şi Lucerna. Chiar au deschis drumuri în munţi spre 
Italia, St. Gotthard, construind un pod uimitor ce traversa Alpii. 

Insbruck, Graz, Linz, Salzburg — sunt oraşe imperiale ale 
habsburgilor. La Insbruck e palatul lui Maximilian. 

În timpul lui Franz Joseph II mareşalul Radesky are grijă de 
el în timpul revoluţiei din 1848 în Italia. Radesky e eroul războiului 
împotriva lui Napoleon — marşul a fost scris de Johann Strauss 
pentru aşi salva fiul de la o moarte sigură. 

Franz Joseph a fost căsătorit cu Sisi(Elisabeta) care a vea să 
fie ucisă în 1898 la Geneva de lama pumnalului unui anarhist 
italian. 

Și Carol Temerarul a sfârşit mort într-un şanţ în afara 
oraşului Nancy în urma unei lovituri produsă de o halebardă 
mânuită de un elveţian care i-a sfărâmat ţeasta. 

În cantonul Schwyz se află aşezământul Einsiedeln, un loc 
special, unul din locurile de pelerinaj importante din Elveţia. 

Istoria mănăstirii benedectine începe cu Sf. Meinrad a cărui 
relicvă (capul) se află într-o casetă din argint în altar. Sfântul s-a 
născut în jurul anului 800 undeva între Tubingen şi Rottenburg, iar 
părinţii l-au dat trimis la renumita şcoală monastică de la Reichenau 
unde intră apoi la mănăstire.Având vocaţia de hermit, pustnic, se 
retrage în pădure iar pe locul acela ridică o mică capelă în 835 unde 
rămâne 26 de ani până la moarte. În ianuarie 861 e atacat de doi 
hoţi care-l ucid. Rămâne în urmă legenda care spune că două păsări 
pe care le-a salvat din ghearele animalelor îşi arată gratitudinea 
urmărind pe cei doi hoţi până în vale unde sunt arestați pentru 
crimă. Cele două păsări sunt acum prezente pe emblema bisericii. 
După moartea sa locul rămâne părăsit pentru 40 de ani până când 
preotul Beno din Strasbourg vine aici şi reface capela. Apoi 
construieşte împrejur case uinde hermiții pustnicii vor trăi în 
uniune. 

Acum începe istoria mănăstirii benedictine în 934 când 
devine primul stareţ. Otto I care doreşte să-şi mărească imperiul ca 

şi predecesorul său Carol cel Mare începe construcția mănăstirii 
care azi aparține cantonului Schwyz. În 1314 elvețienii sunt atacați 
de habsburgi care preiau controlul mănăstirii dar vor fi înfrânți în 
bătălia de la Morgarten 1315 iar după victoria de la Sempach din 
1386 îi forțează pe habsburgi să le redea protectoratul asupra 
mănăstirii. Până în secolul XII mănăstirea benedictină Einsiedeln 
şi-a extins teritoriile şi acceptă numai pe călugării din familiile 
nobile. Reforma prinde aici doar doi călugări ale căror îndatoriri 
sunt preluate de Huldrich Zwingli reformatorul Zurich-ului pe 
timpul căruia îşi pierde multe din proprietăți. Intervine protectoratul 
Schwyz care conferă conducerea unui preot din St. Gallen şi se 
redeschide mănăstirea strict sub regulile benedectine. Când 
francezii invadează țara şi o ocupă, mănăstirea era refăcută în stil 
baroc, dar în 3 mai 1798 soldații conduşi de generalul Shauenburg 
confiscă mănăstirea şi-l înlătură pe preot, dărâmând capela. În 
epoca catolică mănăstirea rezistă din nou şi renaşte, iar în timpul 
papei Pius al X-lea este recunoscută de Vatican. Aici vor trăi 200 de 
călugări. În 1984 papa Ioan Paul al II-lea o vizitează. 

Urmele influenţei italiene se văd şi azi datorită nobilului 
conte Luigi Ferdinando Morsigli din Bologna, frecvent vizitatar, 
care aduce aici un arhitect, urmaş al celebrului Bernini. Biserica are 
3 părți iar în centru un spațiu oval care adună credincioşii lângă 
Lady Chapel. În 1723 se ridică capela proiectată de Moosbrugger. 

Miraculoasa statuie a Fecioarei cu Pruncul din capelă a fost 
creată de un artist anonim în secolul XV. 

Mai întâi, după 40 de ani de la moartea Sf. Meinrad capela 
construită pe ruinele celei vechi a fost dedicată Mântuitorului. Apoi 
a fost dedicată Sf. Fecioare. 

Toată lumea se întreabă de ce feţele sunt negre? 

Există o singură explicație: în timp ele s-a înnegrit de la 
fumul ars al uleiului din candele care a acoperit culorile originale, 
devenind Madona Neagră cu pruncul. Şi datorită ei mănăstirea este 
loc de pelerinaj internațional dat fiindcă credincioşii o considereră 
aducătoare de munini! 

Deasupra capelei conținând miraculoasa statuie domul se 
sprijină pe doi stâlpi centrali la 20 de m înălțime. Altarele din 
stânga şi dreapta capelei sunt dedicate Sf. Iosif, soțul Mariei şi 
Sfintei Ana, mama Mariei. 

Altele sunt dedicate Sf. Meirad şi Benedict. Cupola galbenă e 
înltă de 37 m. 

Frații Cosmas Damin şi Aegid Quirin Asam sunt artiştii care 
au decorat-o. Principala temă este adevărul etern. Totul emană 
bucurie şi joacă de copii cu îngeri peste tot, pe cornişe, pe 
capiteluri, pline de exuberanţă, subliniinând demnitate şi devoțiune, 
grație desăvârşită. Figurile reprezintă adulți, preoți şi călugări, 
gravi, demni şi aparțin italenilor Carlo şi Diego Carlone din Scaria 
de lângă Como. 

În pulpit Aegid Quirin Asam crează o capodperă 
reprezentând predica lui loan Botezătorul, Isus în templu şi Moise 
cu şarpele. Tavanul are cele 4 adevăruri stări ale existenţei umane în 
jurul mielului domnului şi cărții cu 7 sigilii descrise în Apocalipsă. 
Tavanul e opera cea mai supremă a bisericii în puncul ei cel mai 
înalt. Dumnezeu Tatăl e prezent cu crucea şi o ramură de măslin, 
porumbelul şi Sfântul Duh urmărind evenimentele ce au loc. 
Naşterea Salvatorului e reprezentată printr-o magnifică panoramă în 
culori galben pe dom. Maria ţine pe Isus în braţe, la picior având 
monograma IHS cu o triplă coronă. Sf. Iosif păstorul, femei şi copii, 
îngeri cu instrumente muzicale vin să se roage Domnului, ținând în 
mâini “Gloria in excelsius Deo”. Sunt prezente mesaje scrise: 
"Gloria fie cu Dumnezeul Mare” şi “pace pe pământ pentru oameni 
în fața noastră iar Isus coboară acompaniat de îngeri şi sfinţi, vis a 
vis Maria e descrisă ca regină înconjurată de cei patru evnghelişti. 
Apoi din toate colțurile apar Sfinții Petru, Ştefan, Laurenţiu, 
Augustin şi Ambrozie, Grigore şi Mihail. Şi ca şi cum s-ar fi 
semnat, cei doi fraţi Asam apar şi ei în scenele pictate. Diagonalele 
întregii biserici se întâlnesc în faţa altarului acolo unde călugării 
celebrează zilnic Eucharistul. Altarul se află imediat după acest 
punct şi a fost proiectat de unul din frații Torricelli şi colorat de 

sculptorul milanez Domenico Pozzi. El a fost transportat în 1751 
prin pasul St. Gotthard şi executat dintr-o marmură neagră. 

În mijlocul altarului se odihneşte într-o casetă de argint capul 
Sf. Meinrad. Pozzi realizează monumental o Cina cea de taină în 
momentul în care Isus anunţă că unul din tovarăşi îl va trăda. 

Frescele din volte sunt episoade din Vechiul Testament: 
potopul, salvarea lui Noe cu arca, distrugerea Sodomei şi Gomora, 
Lot şi familia sa, toate consecinţe ale păcatului original. Dumnezeu 
decide acum salveze umanitatea. “Decizia divină“ e redată în prima 
fescă a bolţii principale cu Dumnezeu tatăl ce stă în centru în timp 
ce un înger afişează întrebarea: "cine o va face pentru noi? Fiul său 
îngenunchiază înaintea tatălui, în mâna stângă ținând cartea cu cele 
7 sigilii. Aici sunt! Trimite-mă ! se citeşte pe inscripția purtată de 
un înger. Sacrificiul va fi cel de pe cruce. Îngerii mai poartă 
simboluri ale pasiunii, crucii, coroanei de spini, cuiele şi lancea. 

Arhanghelul Gabriel pregăteşte un mesaj, în altă parte 
Abraham se pregăteşte să-şi sacrifice fiul, pe Isaac, dar Dumnezeu 
îl previne la timp. Isus salvează lumea prin sacrificiul sângelui său. 
El e reprezentat printr-un miel sacrificat. Alături, un înger strânge 
sângele mielului. Moartea vine! 

Grandioasa poveste a Paştelui e reflectată printr-o înăltă piesă 
de artă în altar: urcarea Maicii Donului la ceruri. 

Pe balustradele din faţă ale altrului sunt 4 figuri alegorice de 
femei, inocenţa cu porumbelul în mână, puterea, măreţia cu corona 
şi sceptrul, curajul cu armură, cască şi lancea aţintită către dragoni 
turnând belşug din conţinutul cornului peste pământ. 

În centrul ei e un grup de îngeri ce ţin mână un pergament cu 
“mama vieţii”. 

În faţa lor doi îngeri ţin cu mâinile galeria ca şi cum ar dori 
să urce pe balustradeă şi ei. 

Scena realizată cu aceste figure dinamice a fost executată de 
sculptorul Johann Baptist Babel, şi are apostolii şi evangheliştii. 

Giusepe Torricelli prezintă aici scene din viaţa lui Isus: 
predica de pe muntele măslinilor, interogarea de către Caiafa, 

suferința sub tortura crucificării şi baterii cuielor, luarea de pe cruce 
de către credincioşi şi punerea în mormânt. 

Fratele său, Gian Antonio Torricelli creează iluzii optice pe 
pereți cu coloane, nişe şi uşi deshise care de fapt nu există şi un 
dom suspendat care parcă se deschide către ceruri. 

Franz Anton Kraus realizează o crucificare în culori 
fantastice cu lumini şi umbre de care ar fi mândru chiar Caravaggio: 
Isus e pe cruce cu trupul contorsionat de durere, cele două Marii 
plâng la picioarele sale în timp ce Sf. loan e disperat iar un ofițer 
roman călăreşte în spate către oraş! 

Impresionanta orgă compusă din două părți întinse pe laterale 
care sunt conectate între ele cu un mecanism de 15 m a fost 
realizată în 1754 şi comandată de părintele Nikolaus Imfeld de la 
Viktor Ferdinand Bossard din Baar. 

Spaţiul din fața bisericii are şi el influenţe italiene cu 
balustrade pe care sunt figuri alegorice create de Johnn Baptist 
Babel. E reprodus aici binefăctorul imperial Otto I şi Henry al II-lea 
privind către vizitatorii sosiți în marea curte. 

La intrare, pe frontipiciu bisericii se află stema pe care sunt 
prezente şi cele două păsări din legendă referitoare la moartea Sf. 
Meinrad. 

Iar pe locul unde Sfântul şi-a aşezat capela prima dată e un 
izvor cu apă bună de băut, miraculoasă, care se spune că dacă bei 
din el trăieşti mult. Pe acest loc călugării au ridicat mai târziu o 
fântână, dedicată Fecioarei Maria, care are acum 15 spoturi. În 1893 
a fost renovată şi în centru se fală statuia Fecioarei în galben, 
încoronată. 

Locul e renumit pentru pelerinaj pentru că e aproape de 
drumul spre Roma şi Santiago de Compostella din Spania. 

Am întâlnit aici şi măicuţe venite din Italia. 

Azi călugării urmează strict regulile benedictine care vin din 
vremea Sfântului Benedict care a lucrat la anul 500 în Subiaco şi 
mai târziu în Monte Casino unde a scris regulile prin care 
benedictinii nu numai se roagă lui Dumnezeru în linişte, dar trăiesc 


$70$ 


Pr e v v A è NS 
e Elveția — fortăreață de neînvins i 


în comunitate conduşi de un stareţ şi muncesc din greu pentru 
existență. “Ora et laboro”e leitmotivul lor şi azi. 

După ce am străbătut pasul St. Gotthard în drum spre Biasca, 
vizităm Bellinzona cu cele 3 castele. Cel mai mare tunel de 17 km 
de la St. Gotthard aflat la înălțimea de 2108 m, a fost inaugurat în 
1882. 

De aici ne îndreptăm spre Lugano, Locarno de pe lacul 
Maggore, Mendrisio, Chiasso, Campione d’Italia, o enclavă italiană 
în Elveția, Ascona. La Lugano trebuie neapărat vizitat Swiss 
Miniature, un parc unde vezi toată Elveția reprezentată prin 
construcții în miniatură, o realizare excelentă. Ne aflăm în cantonul 
Ticino, italian, alipit la Confederația Helvetică în 1803. În centru la 
Locarno, în piață, se află locul desfăşurării Festivalului de film. 
Ascona trebuie vizitată pentru străzile sale medievale şi esplanada 
plină cu taverne din fața lacului. Există aici un castel vechi 
transformat acum în hotel restaurant de 5 stele cu piscineă încălzită 
unde te poți simți minunat. 

Suntem foarte aproape de Italia, drumul continuând spre 
Milano, Bergamo, Verona, Veneția. 

Cel mai important centru comercial, financiar şi cultural, 
Zurich este situat pe ambele maluri ale râului Limmat, acolo unde el 
renaşte din lacul Zurich în locul numit Quai. Pe Limmatquai, lângă 
pod, la cafeneaua bar Odeon, Lenin citea ziarele, iar lângă Rathaus 
exista pe vremuri o bibliotecă unde a scris lucrări: Imperialismul.... 
ultimul stadiu al capitalismului... 

Obiectele descoperite în epoca de piatră şi expuse acum în 
muzeul național de aici atestă case mici plasate pe piloni în jurul 
lacului de peste 4500 de ani. În secolul I î.e.n. romanii construiesc 
aici o vamă trasformată apoi în fortăreață. Sfinţii protectori Felix şi 
Ragula, doi fraţi creştini, au fost decapitați de guvernatorul roman 
pe o insulă mică, legenda spune că ei şi-au luat capetele, au trecut 
apa şi au mers pe deal unde s-au prăvălit pe locul unde se află azi 
catedrala Grossmunster. 

După secolul V vin triburile germanice care-i gonesc pe 
romani. Mai târziu carolingienii construiesc un palat pe râu iar 

Ludovic Germanul, nepot al lui Carol cel Mare ridică o mănăstire 
pe locul catedralei Fraumunster unde fiica sa va fi prima stareță. 

În 1336 Rudolf Brun fondează breslele care au rezistat până 
la revoluția franceză. Şi azi locuitorii se îmbracă în costume 
medievale în marșul lor anual. 

Reforma lui Zwingli trasformă mentalitatea locuitorilor prin 
devotamentul pentru cumpătare şi muncă. Însă cel care pune bazele 
sistemului bancar denit al patrulea în lume după New York, Londra 
şi Tokio este Alfred Escher a cărui statuie e situată în fața gării. 

Interesant că acum depozitele subterane din oraş sunt goale, 
ele fiind mutate într-un loc mai sigur, lângă aeroport. 

Zurich nu e numai oraşul afacerilor, de aici a pornit în 1916 
mişcartea dadaistă a lui Tristan Tzara, Jean Arp şi Hugo Ball. James 
Joyce a trăit şi scris aici. Mormântul lui se află în cimitiriul 
Fluntern. 

Pornind de la gară, ocolim statuia vrăjitorului finanțist Escher 
şi mergem pe malul stâng al râului, în oraşul vechi, pe strada cea 
mai costisitoare din lume, Bahnhofstrasse, plină de magazine cu 
preţuri extravagante dar şi centre de afaceri şi comerţ. Ajungem în 
Parade Platz acolo unde are loc anual parada breslelor. Trecem pe 
lângă bisericile Fraumunster, Sf. Petru, Grossmunster, Podul Quai, 
Hotel Bar du Lac, Primăria. 

Pe Spiegelgasse la numărul 14 a locuit Lenin înainte de 
Revoluţia din Rusia. 

Nordul Elveţiei îți oferă cea mai frumoasă privelişte a 
Rinului lângă Schaffhausen, la cascada de la Neuhausen am 
Rheifall, cea mai mare din Europa. Rinul curge prin Schaffhausen, 
intră în lacul Boden, iese şi se varsă în marea Nordului, având 
traseul cel mai lung din Elveţia, de 375 km, fund urmat de Aare cu 
295 km, Ronul 264 km, Tessinn şi Ticino, majoritatea izvorând din 
masivul Gotthard. Lor li se adaugă lacurile: Thun, Brienz, Leman, 
Neuchatel, Murten, Biel, Zurich, Lucerna, Maggiore, ...O vizită în 
Turgau la lacul Constanţa te introduce în atmosfera napoleniană de 
la castelul din Arenenberg - acolo unde a fost exilat Napoleon al II- 

lea, a copilărit, studiat şi a scris cărți despre arta militară. Azi casa 
este muzeu. 

În sud se ajunge la Chur, apoi prin Fluellepass, 2283m, la 
Davos şi St. Moritz apoi prin Julierpass 2284m ne întoarcem la 
Chur trecând prin tunelul şi trecătoarea St. Bernardino, 2065 m, 
ocolitoare cand tunelul de la St. Gotthard e închis! 

La St. Gallen ne oprim să vizităm biblioteca abațială, aflată 
într-o încăpere superbă cu tavanul pictat, una din cele mai 
importante după Vatican şi Sfânta Ecatenina din Sinai. 

Dea ici se ajunge uşor la Vadus în Liechtenstein. 

Și pentru că ţara e mică dar situată în centrul Europei e păcat 
să nu vizitezi ţările din jur: Germania cu izvorul Dunării, Capela 
familiei Sturdza de la Baden Baden, castelul Sigmaringen al 
familiei Hohenzollern, Franţa cu Chamonix, Grace, Castelannc, 
Nisa, Cannes şi mai ales castelele de pe Loara de la Chambord, 
Blois, Chaumont, Amboise sau Chenonceaux, oprindu-te puţin şi pe 
la Sully-sur-Loire unde la câţiva kilometri se află castelul Huardier 
al româncei Angela Crăciun, Italia cu Torino, Milano, Verona şi 
Veneţia, Austria cu Salzburg, Linz, Graz, Viena şi micul Principat 
de Liechtenstein. 

Vitasem Liechtenstein în primul cencediu în ţară şi nu ne-a 
luat mai mult de o oră. 

Liechtentein are cel mai mic teritoriu după Monaco, dar cel 
mai ridicat nivel de trai din lume şi asta într-o ţară cu numai 30000 
de locuitori, fără resurse petroliere şi materii prime. 

Statul se întinde între Elveţia şi Austria într-o vale pierdută 
într-o scorbură a Alpilor cu o şosea ce o străbate pe nu mai mult de 
15 Km, bordată de case îngrijite, iar centrul este cât un teren de 
fotbal! Curios e că au şi un stadion de fotbal! 

Surprinzător este că el intră în istorie abia în secolul al XII- 
lea — aşa cum o atestă un document al proprietartului castelului de 
atunci, Hugo de Liechtenstein — unul din seniorii familiei 
proprietară a castelului cu acelaşi nume de lângă Modling, situat la 
sud de Viena. 

Timp de secole ei ocupă funcții imperiale dat fiind averea lor 
cât şi devotamentul şi fidelitatea pentru habsburgi. Foarte bogați, 
mari palatini încă din 1607, sunt ridicați la rang de prinți în 1608 şi 
dobândesc numeroase seniorii, însă ambiția lor este să devină prinți 
ai imperiului. Pentru aceasta trebuie să dobândească o seniorie 
direct de la împărat şi în 1662 prințul Hans-Adam le Riche(bogatul) 
cumpără pe aceea de la Schellemberg în schimbul a 115000 de 
florini, apoi pe aceea alăturată de la Vaduz pentru suma de 229000 
de florini. Astfel că la 23 ianuiarie 1719, împăratul romano-german 
Carol al VI-lea ridică la rangul de principat cele două seniorii unite 
sub domnia lui Anton-Florian de Liechtenstein(1656-1721). Statul 
va fi botezat după numele proprietarului: Liechtenstein! 

Dintre cele 343 de state ale Sfântuilui imperiu, Liechtenstein 
este singurul care-i va supraviețui. 

De atunci pe tron s-au succedat 12 prinți dintre care primii 7 
nici măcar nu au pus piciorul pe pământul principatului. Ei au avut 
reşedinţa la Viena în palatul Liechtenstein sau pe domeniile din 
Boemia şi Moravia. 

Singurul care simbolizează cel mai bine trecutul a fost prințul 
Josef Wenzel(1696-1772), apropiat al împărătesei Maria Tereza, 
ambasador la curtea Franței. Intrarea lui la Versailles va fi într-o 
caleaşcă din aur, mult mai strălucitoare decât a regelui Soare! 

După dispariția Sfântului imperiu în 1806, Liechtenstein 
devine principat autonom în cadrul Confederaţei Rinului, iar în 
1815 Congresul de la Viena confirmă existența lui în cadrul noii 
confederații germane. 

În 1871 devine independent. Are o suprafață de 159 Km 
pătrați şi 30000 de locuitori. 

Ceea ce e de reținut e faptul că prinții au fost adevărați 
mecena ai artrelor şi literelor, binefăcători ai bisericii şi promotori 
ai progresului social. Ei creează Casa de Economii şi Împrumut, 
precursoarea citadelei financiare de azi. 

Înainte de primul război mondial pământurile familiei situate 
în Boemia şi Moravia, Polonia şi Ungaria reprezentau 1850 Km 
pătrați, dar după 1948 — după confiscarea lor de către guvernele 

comuniste ajung la 240 de Km pătrați. Privilegiile fiscale acordate 
între 1923-1928 fac din Vaduz — un paradis fiscal. 

În timpul primnului război mondial, Jean le Bon acordă 
statului un împrumut fără dobândă de 550000 de franci, ce depășea 
bugetul statului, pentru a ieşi din foamete. 

Mari colecționari de artă, prinții reuşesc să recupereze 
colecţiile furate de nemți şi să le ascundă pe malul lacului 
Constance. Prima colecție privată din lume e începută de Georg al 
III-lea în secolul XV şi numără 1600 de tablouri ale marilor maștri: 
27 sunt semnate de Rubens, 20 de Van Dyck, Rembrandt, Breughel, 
Franz Hals, Jordans, Tenniers, Memling, Ruysdael, Raphael, 
Botticelli, Perugino, Ribera... experții evaluând-o la 3-4 miliarde de 
euro! 

De menţionat că numărul companiilor de aici este de 4 ori 
mai mare decât cel al populaţiei: 135000! 

Prinţul Hans-Adam al II-lea este al şaselea monarh bogat şi e 
prințul superlativelor: cel mai bogat, cel mai absolut, cel mai 
discret..., este căsătorit din 1967 cu Marie-Aglae Kinsky, diplomată 
în artele grafice la Munchen. Au 3 fii, Alois care urmează la 
domnie, Maximilian şi Constantin şi o fucă, Tatiana. 

Prinţul moştenitor Alois, pe care am avut onoarea să-l cunosc 
în 2010 cu prilejul zilei naționale pe 15 august, de Sfânta Maria, la 
Vaduz, s-a născut la 11 iunie 1968 la Zurich şi a făcut studiile la 
Vaduz, în Marea Britanie şi în Austria. Este căsătorit cu prinţesa 
regală Sophie de Bavaria. Castelul unde se sărbătoreşte ziua 
națională este în proprietatea familiei din 1140. 

Veneam tocmai după vizitarea castelelor de pe Valea Loarei 
aflate între Blois şi Tours cu Chambord, Blois, Chaumont, 
Amboise,  Chenonceaux,  Sully-sur-Loire, Huardiere al cărei 
proprietar era românca Angela Crăciun — aşa că vechiul castel de 
aici nu ne-a mai impresionat ca prima dată, însă merită subliniată 
neintervenția în modernizarea lui pe dinafară. Mesa de dinainte s-a 
ținut pe o pajişte a domeniului din fața castelului şi pe lângă 
locuitori au participat şi corpul diplomatic acreditat la Berna. Deşi 
era o zi cu o ploaie torențială erau prezenți foarte mulți localnici 

care apoi s-au bucurat de o masă modestă în grădinba castelului, 
acolo unde printre participanți a fost şi prințul moştenitor împreună 
cu părinții. Binenţeles că totul e organizat după cronometru şi la 
12,30 fix am plecat tot corpul diplomatic spre un restaurant First 
Class, împreună cu ministrul de externe, o tânără doamnă blondă 
care ne-a întâmpinat cu un speech plin de extraordinare aprecieri în 
ideea de colaborare şi sprijinire în viitor. O bună vorbitoare şi o 
excelentă diplomată care face pentru ţara sa mai mult decât 
reclamele plătite pentru un brand de ţară. 

S-au servit o mulțime de aperitive, somon, sushi, miel, 
friptură de vacă şi porc udate cu vinuri selectate alb şi roşu, apoi 
prăjituri şi fructe prospete de pădure. Ambianţa a fost una plăcută 
mai ales că am stat vis a vis de ambasadorul Liechtenstein-ului la 
Berna şi o domnişoară din ministerul de externe. 

Oricum a fost cel de-al 46-lea stat vizitat iar Vaduz a 38-a 
capitală. 

De aici treci în Austria prin Feldkirch pe un drum cu tuneluri 
şi zona Tirol încântătoare.... 

Salzburg - primul oraş ieşit în cale - trebuie vizitat pentru a 
aduce un omagiu marelui Mozart a cărui casă se află pe una din 
străzile principale... 

Salzburg sau luvavum cum se numea în perioada clasică - a 
fost fondat cu câteva decade după naşterea lui Isus. În 693 
agilolfingianul duce Theodo de Bavaria îl însărcinează pe călugărul 
Rupert Hrodbertus din Worms să reformeze creştinismul din 
Bavaria şi să trimită misionari în ținuturile apropiate. Dar Rupert 
câştigă de la duce o donaţie generoasă constând într-un domeniu la 
Salzach pentru ridicarea unei biserici. Pe vremea aceea [Juvavum era 
un drum principal pentru comerț şi locul de extracție al sării de 
lângă Reichenhall. Pentru prima dată, în 755 e menţionat ca 
Salzburg. După dezvolvoltarea centrului ecleziastic de aici Rupert 
se întoarce la Worms în 714. În anul 739 se stabileşte centrul la 
Salzburg de către Sf. Boniface, iar în 745 în fruntea diocezei e pus 
Vergilius, un călugăr irlandez care fusese preot la Sf. Petru. El este 
cel care ridică prima dată catedrala Sf. Virgiliu după acea a Sf. 

Rupert, una din cele mai mari din imperiul franc al secolului VIII. 
În 798 papa Leon al III-lea ridică dioceza la rang de arhidioceză. 
Distrusă de incendii, catedrala a fost reconstruită de câteva ori în 
991-1023, 1106-1147 în timpul lui Konrad I şi 1177-1183 în timpul 
lui Konrad III. Dar va fi modificată de câteva ori în evul mediu. În 
decembrie 1598 un incendiu îi provoacă mari pagube astfel încât în 
1602 va fi complet demolată şi proiectarea noii catedrale îi e 
încredinţată arhitectului venețian Vincenzo Scamozzi, însă în 1614 
planurile sunt abandonate şi i se încredințează acum continuarea 
lombardianului Santino Solari. La 28 septembrie 1628 încă 
neterminată a fost dedicată Sf. Rupert şi Virgil. Arhitectul Giovanni 
Antonio Daroi termină lucrările prin completarea fațadei, turnului şi 
grădinii. Ea va fi restaurată în 1859 şi în 1944 suferă în urma 
bombardamentelor, iar reconstrucția durează până în 1958. La 
aniversarea a 1200 de ani a diocezei în 1998 era complet restaurată, 
iar în 2005 e completată cu un altar nou proiectat de arhitectul Peter 
Schuh. Impozanta arhitectură a catedralei reflectă importanţa 
spirituală şi politică care vine din timpurile carolingiene şi 
împreună cu grădinile formează un ansamblu unic înscris în 
patrimoniul UNESCO în 1996. Părțile ornamentale ale fațadei sunt 
din marmură albă. Fațada are două turnuri frumos decorate care 
sunt peste cele două etaje ale catedralei. În mijlocul pieţei din faţa 
catedralei se află o coloană dedicată Fecioarei Maria realizată de 
sculptorii Wolfgang şi Johann Baptist Hagenauer. La intrare te 
întâmpină patru statui ale sfinţilor Rupert, Petru, Paul şi Virgil puse 
pe piedestale, flancând cele două intrări în catedrală. Deasupra lor 
sunt patru statui reprezentând pe cei patru evanghelişti. Grupul de 
personaje aflat deasupra, Moise la stânga şi Elias la dreapta cu Isus 
între ele reprezentat ca salvatorul lumii face aluzie la Schimbarea la 
faţă a lui Isus de pe muntele Tabor. Scena de pe faţadă te introduce 
parcă în interiorul catedralei unde se află învierea lui Isus. 

Se intră în catedrală prin trei mari porţi din bronz încadrate 
de cei patru sfinți. Spaţiul interior e de forma unei mari săli cu 
arcade ce permit accesul în cele patru capele laterale. Stucatura 

laborioasă aparține lui Giuseppe Bassarino iar frescele lui Fra 
Arsenio Mascani şi fiilor lui Ignazio Solari. 

Tablourile reprezintă scene din viața lui Isus iar frescele 
scene de Paşte, scene din Vechiul Testament, scene din viața 
Fecioarei Maria, a Sf. Francisc din Assisi. Înaintând spre altarul 
baroc suntem în fața Învierii lui Mascani care e flancată deasupra de 
Sf. Rupert şi Virgil. 

I-au trebuit sute de ani ca aspectul de azi al catedralei să fie 
atât de majestos! 

După Liechtenstein a urmat Luxemburg, tot o monarhie, 
condusă de Marele duce, a 48-a ţară vizitată şi a 39 capitală! Istoria 
oraşului începe odată cu achiziționarea castelului de către contele 
Siegfried, conte de Ardennes, în anul 963, în jurul căruia se 
dezvoltă viitorul ducat de mai târziu, Luxemburg, o monarhie 
constituțională din 1354, cu un cabinet condus de prim ministru. 
Cel mai mic stat(2586 Km pătrați) a avut în componenţă şi o 
regiune care aparține azi Belgiei. Tot cu acelasi nume. Merită 
vizitat pentru atmosfera prietenoasă, medievală a catedralei, 
palatului regal şi ministerelor, râurile Mosele, Sauer, restaurantul 
românesc Sibiu aflat la intrarea în capitală. 

Mai întâi a fost Paştele sărbătorit la Bus aparținând de 
Saarlouis, un oraş german la granița cu Franţa. Regiunea Saar e 
străbătută de râul Saar şi are capitala la Saarbruken, al 157-lea oraş 
vizitat. Teatrul din centru a fost construit şi oferit locuitorilor de 
Hitler. 

Saarlouis este cunoscut pentru că aici s-a născut mareșalul 
din timpul lui Napoleon, Ney. De aici am vizitat statul vecin. 

Marele ducat de Luxemburg face parte din grupul de țări 
Benelux alături de Belgia şi Ţările de Jos, Olanda. 

Istoria începe cu construcţia castelului Luxemburg în 963 în 
jurul căruia s-a dezvoltat oraşul devenit capitală a statului mic, 
comitat la început apoi ridicat la rang de Ducat în 1354. A fost 
ocupat în timp de burboni, habsburgi, hohenhollerni şi francezi. 
Revoluţia belgiană din 1830-1839 înjumătăţeşte teritoriul, partea 
vestică a ţării, majoritară francofonă e transferată Belgiei, 

independenţa Luxemburg-ului e confirmată în 1839 dar e ratificată 
în 1867 iar în 1839 se alătură Confederaţiei germane. În primul 
război mondial a fost invadat de Germania nazistă şi anexat în 
1942. 

Are un sistem parlamentar, o monarhie constituțională 
condusă de Marele Duce sau Ducesă şi de un cabinet care are un 
prim ministru. 

Puterea legislativă aparține Camerei Deputaţilor iar Consiliul 
de stat cu 21 de membri are rol consultativ în elaborarea legilor. 

Luxemburg este una din cele mai mici țări din Europa, 2586 
Km pătrați, în vest se învecinează cu provincia Luxemburg din 
Belgia cu o suprafață dublă de 4443 Km pătraţi, în nord are munţii 
Ardeni nu mai înalți de 560 m, în timp ce graniţa estică e formată 
de râurile Mosela, Sauer şi Our. 

Este patrimoniu UNESCO prin centrul vechi, cu fortificaţii, 
statuia din parc, catedrala, palatul princiar. 

În drum spre Luxemburg se află localitatea Shenghen, de 
unde vine denumirea de spaţiu Shenghen. 

La ieşire spre Saarbruken, pe dreapta, este restaurantul 
românesc SIBIU, foarte apreciat de luxemburghezi cu bucate 
româneşti. 

Saarbruken e capitala landului german Saarland care are în 
centru podul din piatră peste Saar din 1546, o biserică gotică Sf. 
Arnual, un castel şi piaţa Sf. Johanner. A fost sub dominație prusacă 
apoi franceză, de unde şi o influenţă rămasă şi azi. E numit şi oraşul 
podurilor, bruck însemnând pod. 

Mai la nord, 25 Km se află localitatea Saar Louis, mai mică, 
cu o piaţă frumoasă iar în centrul vechi pe o stradă plină cu mici 
restaurante cu terase se află casa unde a stat mareşalul lui Napoleon, 
Ney. 

În apropiere se află satul Bus, care arată a orăşel. 

Ca român trebuie neapărat să ajungi la Sigmaringen nu numai 
pentru că de el se leagă istoria unei vechi dinastii, Hohenzollern, 
dar te vei simţi mândru de Carol I, descendentul de al cărui nume se 
leagă Casa Regală a României. 

Vizitând castelul Sigmaringen înveți nu numai istoria unei 
vechi familii — Hohenzollern - dar vei fi în contact şi vei retrăi 
trecutul istoric şi autentic al zonei ce găzduieşte una din cele mai 
mari reşedinţe private din Germania admirând cei aproape 1000 de 
ani de artă şi arhitectură regală. 

Pentru prima dată castelul a fost menționat în 1077 ca 
fortăreață medievală aşezată pe o înălțime în mijlocul frumoasei văi 
a Dunării, la jumătatea drumului dintre Stuttgard şi Zurich, pentru 
ca apoi, în timp, să devină impresionantul castel ce se integrează 
perfect în atmosfera oraşului. 

La izvorul Dunării se ajunge trecând Pădurea Neagră şi 
ajungând în oraşul Donaushelle unde izvorul se află jos, la baza 
unei biserici, într-o curte din laterală. Izvorul este monumental, o 
construcție veche de formă circulară de îți dă impresia unei fântâni. 
Pe peretele din latera dreaptă sunt plăcuţe din bronz cu istoricul 
cursului Dunării, una aplicată şi de România. 

Baden Baden, din Germania, stațiunea preferată a nobililor şi 
monarhilor, are o istorie veche care merge în urmă încă din timpul 
romanilor, azi băile din centru purtând numele Caracalla. Chiar 
primul hotel de lux din Europa a fost construit pe malurile râului 
Oos. Azi sunt hoteluri pentru toate gusturile, de la cele standard, 
confortabile, până la cele luxuoase unde oportunitățile pentru 
relaxare şi petrecere a timpului sunt nelimitate. Se spune că peste 
600000 sunt cei fascinați de Le jeux sont fait! Rien va plus! din 
Cazinouri. 

Niciun alt oraş nu e atât de norocos de la mama natură ca 
Baden Baden unde izvoarele de apă caldă te îmbie tot timpul mai 
bine decât oriunde în Germania iar Riesling-ul extras din viile 
binecuvântate de soarele ce scaldă plaiurile dintre Rhin şi Pădurea 
Neagră au un gust prețios marcat de continuitatea premiilor 
obținute. 

Trinkhalle, construit între 1839-42 cu coloane corintiene şi 
pereți cu picturi serveşte azi drept centru de informaţii, cafenea şi 
uneori, duminica, târguri de antichităţi. Kurhaus adăposteşte unul 

din cele mai frumoase cazinouri. Teatrul neobaroc este construit 
între 1860-62 după stilul Operei din Paris. Muzeul oraşului prezintă 
o istorie de peste 2000 de ani, muzeul Frieder Burda este construit 
de celebrul arhitect newyorkez Richard Meyer iar Faberge este un 
muzeul special dedicat vieții şi artei lui Carl Faberge. Băile termale, 
cultură şi tradiţie aici la Baden Baden, izvorăsc din 12 izvoare şi 
ating până la 68 de grade, oferind o atmosferă de relaxare completă 
într-o ambianță ce reface vechile temple ca acelea din timpul 
descoperitorului Caracalla ce acoperă aproape 3000 metri pătrați cu 
saună şi o parte din piscină în aer liber, iar la Friedrichsbad 
combinația de băi termale romane şi irlandeze este înconjurată de 
istorie prin ruinele băilor de 2000 de ani care se pot vizita şi azi. 
Găseşti aici adevăratul drum către tine însuţi! 

Festspielhaus, deschisă în 1998, este a doua mare sală de 
concerte din Europa. Aflată la capătul opus, Lichtentaler Allec, 
cunoscută de peste 350 de ani, este cartea de vizită a oraşului, o 
veritabilă sursă de inspiraţie poetică, o operă de artă alcătuită din 
arbori şi flori în mijlocul cărora se ridică monumente din Belle 
Epoque. Vizitând aceste splendide locuri, însoţit de o caleaşcă de 
epocă, te vei simţi ca în timpuri imperiale când aici îşi petreceau 
verile kaizerii şi regii din întreaga Europă. 

Singurul palat privat nedeschis publicului este Neues 
Schloss. 

La capela Sturdza din Baden Baden, singura ortodoxă din 
occident, se ajunge chiar din strada Strurdza, urmând drumul până 
în vârful unei coline împădurite dintr-un domeniu destul de 
impresionant unde te întâmpină o intrare ca un templu cu un 
capiteliu sprijinit de patru coloane De altfel, domnitorul Mihail 
Sturdza a avut şi un palat în oraş de care se leagă multe legende 
privitoare la pretinsa avere ascunsă, din care cauză a şi fost până la 
urmă devastat de amatorii de comori. 

Mihail Sturdza, domnitor al Moldovei între anii 1834-1849, 
s-a născut la Iaşi în 1794 ca fiu al marelui logofăt Grigore Sturdza 
şi al Mariei Calimah, fiică de domn. A fost influenţat de junimistul 
sas Flehtenmacher şi, deşi a fost ales ca domn sub protecţia turcilor, 

a intrat cu totul sub influența politicii ruseşti. Totuşi, pe timpul lui 
s-au construit 250 Km de drumuri şi 400 de poduri din piatră. Prima 
soție a fost Elisabeta, fiica lui Vasile Rosetti cu care a avut 3 copii: 
Dimitrie, Grigore şi Maria. După ocupația ruso-turcă a Principatelor 
şi Convenția de la Balta Liman din 1849 în locul lui a fost pus ca 
domnitor Grigore Alexandru Ghica. Apoi se retrage la Paris unde 
moare la 90 de ani şi este înmormântat în capela familiei din 
stațiunea Baden Baden din Germania, ridicată între anii 1863-1866 
după planurile arhitectului Leo von Klenze, o biserică de fapt, 
construită în stil neoclasic. 

Ctitor al capelei, domnitorul Sturdza o ridică după moartea 
neaşteptată a fiului său, Mihail, la Paris la numai 17 ani, folosind 
cei mai renumiți artişti ai vremii, Leon von Klenze(autor al 
Ermitajului) şi G. Dollmann care îmbină inspirat elemente 
renascentine cu cele neoclasice, dar şi germane. Pictura de pe pereți 
este opera lui Wilhelm Hauschild din Munchen. Dar marea realizare 
o constituie cupola de 24 m, o replică în miniatură după aceea a 
catedralei San Pietro, cu o acustică deosebită, cu picturi în foi de 
cupru realizate de Andre Muller. Tehnica pe plăci de cupru e 
folosită şi la realizarea catapetesmei şi portretelor de la intrare ale 
principelui Mihail, a sorei sale Maria, a prințesei Smaragda 
Vogoride şi domitorului Sturdza de către pictorul francez J. 
Perignon. În criptă se află toate aceste morminte iar în dreapta şi 
stânga cupolei se află două monumente, al tânărului Mihai la masa 
de studio, realizat în marmură de Carrara de sculptorul italian 
Rinaldo Rinaldi, iar opus lui, monumetul celor doi părinţi îndurerați 
sculptat de francezul Thomas Gabriel. Până în anul 1882 capela s-a 
aflat sub jurisdicția Patriarhiei ecumenice din Constantinopol, apoi 
a Mitropoliei Moldovei şi Bucovinei iar din 1923 este în 
administraţia oraşului Baden Baden care o restaurează şi din 1997 a 
fost inclusă pe lista monumentelor istorice din Germania. 

Azi ea se înalță majestos în mijlocul unui parc cu arbori de 
sequoia şi magnolia alături de un stejar adus din Moldova, fiind 
inclusă în toate ghidurile turistice. 

De-alungul vieții am vizitat peste 68 de situri aparținând 
patrimoniului UNESCO din 4 continente, dar Elveția se detaşează 
prin civilizație, tradiție, un verde de nesdescris cu ape şi lacuri 
cristaline. 

Ce mai, Elveția e ca o întoarcere în copilărie când încă mai 
exista Oltul cu valurile lui năvalnice ce izbeau zgomotos zidul vechi 
al mănăstirii Cozia sau cu satele încă nedistruse ducând în spate 
tradiția miilor de ani a caselor asemeni celor din Elveția, transmise 
din generație în generație, cu pajişti pe care încă mai păşteau vacile 
albe şi negre de la noi. 

E bine că mai există încă micile petice de carton, am numit 
aici vechile vederi, aduceri aminte de vilele de altădată construite în 
stațiunile României după modelul helvetic de acum 200 de ani! Dar 
şi rare pavilioane ca acelea din Călimăneşti, Govora sau Olăneşti 
construite acum 150 de ani după acelaşi model. Aici în Elveţia 
m-am simţit tot timpul ca acasă chiar dacă uneori visul depăşea 
realitatea. 

Mai mult, viitoarea carte România - o Elveţie a estului, după 
un proiect IT conceput la Berna, încearcă să aducă în fața tinerilor 
o imagine a ceea ce ar fi trebuit să fie ţara noastră, așa cum era în 
perioada interbelică şi chiar a copilăriei, o ţară europeană! 

Mi-aşi dori ca această carte, Elveţia — fortăreață de necucerit, 
apărută în 2011 odată cu sărbătorirea centenarului relațiilor 
diplomatice dintre România şi Elveţia, a treia dedicată unui astfel 
de jubileu, de ce nu, să depăşească succesul cărților scrise la Cairo 
“Mirajul civilizaţiilor şi fascinația muzeelor”, apărută în 2006 cu 
prilejul centenarului relaţiilor diplomatice dintre România și Egipt, 
“Indiei” şi “Impresii de călătorie”, alese în anul 2008 drept 
repere editoriale cu prilejul sărbătoririi a 60 de ani de relații 
diplomatice dintre România şi India când am avut marea onoare să 
prezint proiectul IT dedicat Indiei /a Sala Gafencu în faţa 
diplomaților români din MAE şi a Excelenței Sale, Domnul 
Ambasador al Indiei la Bucureşti, Debashish Chakravatrti. 

Efortul depus în strângerea bazei de date timp de peste 4 ani 
în India, alți 4 ani la Cairo unde au apărut cărțile şi încă 4 ani la 

Berna unde am finalizat proiectele IT a fost încununat de satisfacția 
pe care am avut-o prin exprimarea mulțumirilor atât din partea 
participanților dar mai ales din partea Domnului Ambasador 
Chakravarti care mi-a mulțumit şi în numele poporului indian 
pentru afecțiunea mea specială. 

Că India a rămas şi va rămâne pentru mine întâia iubire o 
demonstrează mirajul, misterul, fascinația şi incredibilul pe care o 
lume întreagă îl întâlneşte acolo şi azi. Pentru că civilizația indiană 
este ca şi piramida lui Kufu din Cairo - singura de mii de ani 
existentă încă şi azi! 

Am vizitat special Davos şi St. Moritz mergând pe urmele 
domnului Petcu din Buşteni, participant aici la jocurile olimpice din 
1948 când delegația României a fost vizitată şi de Maiestatea Sa, 
Regele Mihai I de România. Chiar are o fotografie împreună cu 
Regele pe celebra pârtie Cordelia. 

Întâlnirea cu Majestatea Sa, Regele Mihai I de România aici 
la Aubonne, lângă Lausanne în 2009, după ce acum 20 de ani nu am 
reuşit dat fiincă era bolnav, a fost cred momentul de vârf al vieţii, 
amintirea cea mai frumoasă. Primul monarh întâlnit în viaţă pe 
pământul unde pe nedrept a fost exilat! Au urmat familia princiară 
de Liectenstein şi prinţul moştenitor Alois în fiecare an la 15 august 
de ziua națională şi excepționala excursie pe Valea Loarei la 
castelele vechilor monarhi. Dar întâlnirea cu Regele României a 
fost un regal! 

Aceasta a fost Elveţia, la fel ca şi Austria, aceleaşi ca în 
“Sunetul muzicii”, neschimbate parcă de pe vremea familiei von 
Trapp! 

O perioadă activă unde am reuşit să finalizez proiectele IT 
despre civilizația faraonică: muzeul de egiptologie din Cairo, 
comoara lui Tutankhamon, istoria obeliscurilor egiptene rămase 
încă în viaţă, celebrele portrete de la Fayoum, Vizitând Berna, 
Bucureştiul de altădată cu primele fotografii realizate de celebrul 
fotograf Angerer la 1856, România — o Elveţie a estului şi o a treia 
ediție a Călimăneştiului interbelic. 

Am scris acestă carte în amintirea lui Mihai Ghica, un prinţ 
român care mi-a fost ghid la Geneva în 1990, la prima mea ieşire în 
occident, prin bunăvoința şi amabilitatea Consulului General 
Onorific al României la Zurich, Alteța Sa, Prinţul Dimitri Sturdza. 
Alese mulţumiri. 


Dan ZAMFIRACHE 


Diplomat matematician-informatician 
Berna 2009 

De acelaşi autor : 


Călimăneşti'2000 — monografie ilustrată Č 


Călimăneşti 1997. 


Indiei — Agra — Minunea numită Taj Mahal, Khajuraho - 
mit, legendă, întâmplare sau creativitate?, Goa 

— pământ neînlănţuit, Plimbare la New Delhi 
Cairo 2004. 


Impresii de călătorie — Misterioasa Indie, Roma cu adevărat, Singa 
pura, Kuwait, Malacca, Siria, New York, New 
York, New York !, Efes, Egipt - țara miracolelor 


Cairo 2005. 
Mirajul civilizaţiilor — Ediţia I-a 
şi fascinația muzeelor Cairo 2006. 
Călimăneşti'2038 — monografie ilustrată - ediția a Il-a,IIl-a, a IV-a 

Călimăneşti 2008-2015. 

Vizitând Berna — ghid turistic — ediţia al-a Č 

Berna 2009. 
Vizitând Berna — ghid turistic — ediţia all-a Č* 

Berna 2011. 
Istoria obeliscurilor egiptene, portretele de la Fayoum, 
fântâni medievale din Berna (“— Berna 2011. 


č carte apărută în septembrie 1997 la Călimăneşti după numai două luni de la primul 
proiect IT din România — 4 iulie 1997 — de lansare a unei cărţi cu un limbaj diferit de 
cel al lansărilor obişnuite de până acum, folosind tehnica cea mai avansată a 
computerelor şi premiată la primul For Internaţional de Cartofilie din România - 
Bucureşti, palatul Şuţu, în mai 1995, cu medalie de bronz şi diplomă de onoare la 
Expoziția Internaţională de Filatelie EFIRO'98, în septembrie 1998 la Palatul 
Parlamentului. 

” cărţi dedicate sărbătoririi în 2011 a centenarului relaţiilor diplomatice dintre 
România şi Elveţia, însoţite de prezentări IT pe DVD şi un audio CD pentru ghid. 

România — o Elveţie a estului, ediţia I-a — Ankara 2015. 
Mirajul civilizaţiilor şi fascinația muzeelor, ediţia a I-a — Ankara 2015. 
Indianca — roman, — editată la Ankara 2015. 
Egipteanca — roman, — editată la Ankara 2015. 
Poezii — editată la Ankara 2015. 
Buşteniul de altădată, — în tipar 2016 editată la Ankara 2015. 
Bucureştiul de altădată, — în tipar 2016. editată la Ankara 2015. 


YouTube : www.youtube.com/user/pharesdan 
Web sites : www. seribd.com/dan_zamfirache 
www.geocities.ws/dan.zamfirache 


Site personal realizat ca o continuare a celui din 
1997 în colaborare cu firma CINOR — Bucureşti, România şi apoi 
continuat la Singapore în 1999, completat în India, la New Delhi, până în 2002, 
apoi în Egipt la Cairo până în 2007 şi în Elveţia la Berna după 2008 cu subiecte 
privind studii de cartofilie, impresii de călătorie din peste 50 de ţări din 4 
continente şi un capitol special dezvoltând întâia dată în România, încă 
din 1999, ideea cărților electronice, modelată 
după o concepţie indiană. 


